text: 4 Eya ta esi ŋugbedodo aɖe gali hena gege ɖe efe dzudzɔ la me ta la, mina míakpɔ nyuie be wòagadze ɣeaɖeɣi abe ɖe mia dometɔ aɖe do kpo gege ɖe eme ene o.2 Elabena wogblɔ nya nyui la na míawo hã, abe woawo ke ene; gake nya si wose la meɖe vi na wo o, elabena wofe xɔse mewɔ ɖeka kple ame siwo see la tɔ o.3 Elabena mí ame siwo ɖee fia be xɔse le mía si la, míeyina ɖe dzudzɔ la me, abe ale si wògblɔ ene be: “Eya ta meka atam le nye dziku me be, ‘Womage ɖe nye dzudzɔ la me o,’” togbɔ be wowu efe dɔwɔwɔwo nu tso xexea fe gɔmeɖoanyiɣi ke hã.4 Elabena egblɔ nya si gbɔna la le afi aɖe le ŋkeke adrelia ŋu, be: “Eye Mawu dzudzɔ tso efe dɔwɔwɔwo katã me le ŋkeke adrelia dzi,”5 eye wògagblɔ le afi sia be: “Womage ɖe nye dzudzɔ la me o.”6 Eya ta esi wòsusɔ be ame aɖewo nage ɖe eme, eye ame siwo wogblɔ nya nyui la na gbã la mege ɖe eme o le tomaɖomaɖo ta la,7 egaɖo ŋkeke aɖe ɖi, esi wògagblɔ le ɣeyiɣi didi aɖe megbe, le David fe psalmo me be “Egbea”; abe ale si míegblɔe va yi ene be: “Ne miese ye ŋutɔ fe gbe egbea la, migasẽ miafe dzi me o.”8 Elabena ne ɖe Yosua kplɔ wo yi dzudzɔtefe aɖe la, anye ne Mawu magafo nu tso ŋkeke bubu aɖe ŋu emegbe o.9 Eya ta sabat fe dzudzɔ aɖe gakpɔtɔ li na Mawu fe amewo.10 Elabena ame si ge ɖe Mawu fe dzudzɔ me la, edzudzɔ hã tso ye ŋutɔ fe dɔwɔwɔwo me, abe ale si ko Mawu hã dzudzɔ tso ye ŋutɔ tɔwo me ene.11 Eya ta mina míawɔ míafe ŋutete ɖe sia ɖe be míage ɖe dzudzɔ ma me, bene ame aɖeke nagage ɖe tomaɖomaɖo fe nuwɔna ma tɔgbi me o.12 Elabena Mawu fe nya la le agbe, eye ŋusẽ le eŋu, eye wòɖana wu yi nueve sia yi nueve, eye wòfona ɖe ame yi ɖamaa keke luʋɔ kple gbɔgbɔ kple funukpefewo kpakple futomemi ke me, eye wòte ŋu dzea si dzi me susuwo kple tameɖoɖowo.13 Eye nuwɔwɔ aɖeke mele ɣaɣla le Mawu ŋkume o, ke boŋ woklo nu le nuwo katã dzi, eye wodze gaglãa le ame si wòle be míabu akɔnta na la ŋkume.14 Eya ta esi nunɔlagã si to dzifowo me yi, si nye Yesu, Mawu fe Vi la, le mía si ta la, mina míayi edzi anɔ eyama me ʋum vevie.15 Elabena menye nunɔlagã si mate ŋu ase veve ɖe míafe gbɔdzɔgbɔdzɔwo nu o ye le mía si o, ke boŋ esi wodo kpɔ le go sia go me abe mía ŋutɔwo ke ene ye, gake nu vɔ̃ mele eŋu o.16 Eya ta mina míatsɔ nufofo dzinɔamefotɔe ate ɖe amenuveve fe fiazikpui la ŋu, bene woakpɔ nublanui na mí, eye woave mía nu, wòanye kpekpeɖeŋu si sɔ ɖe ɣeyiɣi nyuitɔ dzi.


c: text/html

text:
Yohanes Amenyrɔɖetsimelaa—Efe Kpɔɖeŋua Akpe Ðe Mía Ŋu Míayi Edzi Anɔ Dzidzɔ Kpɔm
ÐE NÈDINA vevie be yeawɔ dɔ aɖe le hamea me gake èkpɔe be yemate ŋu awɔe fifia oa? Ðewohĩ, ame bubu aɖe le dɔ ma si le dzrowòm la wɔm. Alo ɖewohĩ, enye subɔsubɔ mɔnukpɔkpɔ aɖe si su asiwò va yi. Gake, tsitsi, lãmegbegblẽ, ganyawo fe sesẽ, alo fomegbanɔamedziwo wɔe be màgate ŋu awɔ geɖe fifia o. Alo ate ŋu anye be èɖe asi le subɔsubɔ dɔdeasi si nèwɔ fe geɖe la ŋu le tɔtrɔ siwo habɔbɔa wɔ ta. Aleke kee wòɖale o, ɖewohĩ, èle sesem le ɖokuiwò me be yemele yefe ŋutete katã wɔm le subɔsubɔdɔ si Mawu de mía si la me abe ale si yedii ene o. Ne èkpɔ ɖokuiwò le nɔnɔme siawo tɔgbi me la, eme kɔ be dzi ate ŋu aɖe le fowò ɣeaɖewoɣi. Ne edzɔ alea gɔ̃ hã la, nu kae ate ŋu akpe ɖe ŋuwò be màgaɖe mɔ seselelãme manyomanyowo, abe dziɖeleamefo, nuxaxa, alo dzikuléleɖedɔme ene, nate wò dzi ɖe to o? Aleke nàwɔ ayi edzi anɔ dzidzɔ kpɔm?
Míate ŋu asrɔ̃ nu vevi aɖe tso ale si Yohanes Amenyrɔɖetsimelaa wɔ te ŋu yi edzi nɔ dzidzɔ kpɔm la me. Subɔsubɔ mɔnukpɔkpɔ ɖedzesiwo su Yohanes si, ke hã, manya va susu me nɛ kpɔ be yefe agbea ava trɔ bubui kpata o. Manya susui kpɔ be yeava nɔ gaxɔ me ɣeyiɣi didi wu ɣeyiɣi si yetsɔ wɔ subɔsubɔdɔ na Yehowa o. Togbɔ be edzɔ alea hã la, Yohanes yi edzi nɔ dzidzɔ kpɔm, eye wòkpɔtɔ nye dzidzɔme le efe agbemeŋkeke susɔeawo me. Nu kae kpe ɖe eŋu? Eye nu kae míate ŋu awɔ be míakpɔtɔ anɔ dzidzɔ kpɔm ne nuwo meyi abe ale si míele mɔ kpɔm nɛ ene o gɔ̃ hã?
DƆDEASI AÐE SI DO DZIDZƆ NA YOHANES
Le fe 29 Kristotɔwo Ŋɔli (K.Ŋ.) fe April me lɔfo la, Yohanes dze efe dɔ si Yehowa de asi nɛ be wòadzra dukɔa ɖo na Mesia la fe vava la gɔme, esi wònɔ gbefã ɖem be: “Mitrɔ dzi me, elabena Dzifofiaɖufe la gogo.” (Mat. 3:2; Luka 1:12-17) Ame geɖe wɔ ɖe efe gbedeasia dzi. Le nyatefe me la, amewo tso kpuife kple didife va ɖo to efe gbedeasia, eye efe nyawo ʋã ame geɖe wotrɔ dzi me hexɔ nyɔnyrɔ. Yohanes xlɔ̃ nu subɔsubɔhakplɔla siwo bua wo ɖokuiwo ame dzɔdzɔewoe la dzinɔamefotɔe be Mawu gbɔna ʋɔnu drɔ̃ ge wo, negbe ɖe wotrɔ wofe agbenɔnɔ. (Mat. 3:5-12) Yohanes wɔ dɔ vevitɔ si Yehowa de esi be wòawɔ le efe subɔsubɔdɔa me la le fe 29 K.Ŋ. fe October me lɔfo, esime wònyrɔ Yesu ɖe tsi me. Tso ɣemaɣi la, Yohanes na amewo dze Yesu, si nye Mesia si ŋugbe wodo la, yome.—Yoh. 1:32-37.
Le subɔsubɔ mɔnukpɔkpɔ tɔxɛ si su Yohanes si ta la, Yesu gblɔ tso eŋu be: “Le ame siwo nyɔnuwo dzi dome la, ɖeke medo kpɔ, si nye gã wu Yohanes Amenyrɔɖetsimela o.” (Mat. 11:11) Míate ŋu aka ɖe edzi be, Yohanes kpɔ dzidzɔ ɖe yayra siwo wòkpɔ tso Mawu gbɔ la ta. Abe Yohanes ene la, Yehowa yra nɔvi geɖe egbea le mɔ geɖe nu. Bu nɔviŋutsu si ŋkɔe nye Terry la fe kpɔɖeŋua ŋu kpɔ. Eya kple srɔ̃a, Sandra, wozã fe 50 kple edzivɔ le ɣeyiɣiawo katã fe subɔsubɔdɔa me. Terry gblɔ be: “Subɔsubɔ mɔnukpɔkpɔ tɔxɛ vovovowo su asinye. Mewɔ mɔɖeɖedɔa, mesubɔ le Betel, mewɔ mɔɖela vevi fe dɔa, menye nutome sue dzikpɔla, menye nutome gã dzikpɔla, eye fifia, megava le mɔɖela vevi fe dɔa wɔm.” Edoa dzidzɔ na mí ne míexɔ dɔdeasiwo le Yehowa subɔsubɔ me, ke hã, míava kpɔe le Yohanes fe kpɔɖeŋua me be, ele be míaku kutri hafi míate ŋu ayi edzi anɔ dzidzɔ kpɔm ne míafe nɔnɔmeawo trɔ.
YI EDZI NÀKPƆ ŊUDZEDZE ÐE SUBƆSUBƆ MƆNUKPƆKPƆ SIWO YEHOWA NA WÒ LA ŊU
Nu si kpe ɖe Yohanes Amenyrɔɖetsimela ŋu wòyi edzi nɔ dzidzɔ kpɔm ye nye be, eyi edzi kpɔ ŋudzedze ɖe subɔsubɔ mɔnukpɔkpɔ siwo su esi la ŋu. Bu efe kpɔɖeŋu aɖe ŋu kpɔ. Le Yesu fe nyɔnyrɔxɔxɔ megbe la, Yohanes fe subɔsubɔdɔa va te toyiyi esime Yesu ya fe subɔsubɔdɔa nɔ dzidzedze kpɔm. Yohanes fe nusrɔ̃lawo tsi dzi ɖe esia ta eye wogblɔ nɛ be: ‘Kpɔ ɖa, ŋutsu lae nye ema le amewo nyrɔm, eye amewo katã le egbɔ yim.’ (Yoh. 3:26) Yohanes ɖo eŋu na wo be: “Ame si si ŋugbetɔ le la, eyae nye ŋugbetɔsrɔ̃. Ke ŋugbetɔsrɔ̃ la xɔlɔ̃ si le tsitre ɖi le to ɖomee la kpɔa dzidzɔ gã ne ese ŋugbetɔsrɔ̃ la fe gbe. Eya ta nye dzidzɔ la zu blibo.” (Yoh. 3:29) Yohanes meʋli ho kple Yesu o, eye nenema kee Yohanes mesusu be, esi Yesu fe dɔdeasia le vevie wu ye tɔ ta la, asixɔxɔ aɖeke megale yefe subɔsubɔ dɔdeasia ŋu o. Ke hã, Yohanes kpɔtɔ nɔ dzidzɔ kpɔm le esi wònyae be mɔnukpɔkpɔ tɔxɛ ye wònye na ye be yenye “ŋugbetɔsrɔ̃ la xɔlɔ̃” ta.
Tamesusu fe nɔnɔme si nɔ Yohanes si la kpe ɖe eŋu wòyi edzi nɔ dzidzɔ kpɔm togbɔ be efe dɔdeasia menɔ bɔbɔe o gɔ̃ hã. Le kpɔɖeŋu me, Yohanes nye Naziritɔ tso edziɣi ke, eye le esia ta, mele nɛ be wòano wain o. (Luka 1:15) Esi Yesu nɔ susu hem yi nuteameɖokui fe agbe si Yohanes nɔ dzi la, egblɔ be: “Yohanes va, meɖua nu o, menoa nu o.” Ke hã, Yesu kple efe nusrɔ̃lawo ya mete nu wo ɖokuiwo abe Naziritɔwo ene o eye wonɔ agbe abe ame akpa gãtɔ ene. (Mat. 11:18, 19) Azɔ hã, togbɔ be Yohanes ya mewɔ nukunu aɖeke o hã la, enyae be Yehowa na ŋusẽ Yesu fe nusrɔ̃lawo kple ame siwo nye ye yomedzelawo tsã la ya wowɔ nukunuwo. (Mat. 10:1; Yoh. 10:41) Yohanes mena vovototo ma he efe susu ɖa le dɔ si Yehowa de esi la dzi o, ke boŋ, elé fɔ ɖe efe dɔa ŋu wɔ dzonɔamemetɔe.
Ne míawo hã míedea asixɔxɔ dɔ si Yehowa de mía si le efe subɔsubɔdɔa me ŋu la, míate ŋu ayi edzi anɔ dzidzɔ kpɔm. Terry, si ŋu míefo nu tsoe va yi la gblɔ be: “Nye susu katã nɔa subɔsubɔdɔ ɖe sia ɖe si wode asi nam la ŋu.” Esi wòde ŋugble le ɣeyiɣiawo katã fe subɔsubɔdɔ si wòwɔ le fe siwo katã va yi me ŋu la, egblɔ be: “Naneke mevem le eŋu o, ke boŋ, nu dodzidzɔnamewo sɔŋ dzi koe meɖoa ŋkui.”
Míate ŋu ana míafe dzidzɔ nadzi ɖe edzi ne míedea ŋugble le nu si nana asixɔxɔ vavã nɔa subɔsubɔ mɔnukpɔkpɔ alo dɔdeasi ɖe sia ɖe ŋu la ŋu. Eyae nye mɔnukpɔkpɔ si nye be míenye “Mawu fe hadɔwɔlawo.” (1 Kor. 3:9) Abe ale si ko ne míeyia edzi léa be na domenyinu xɔasi aɖe hetutua eŋu nyuie la, eganya kpɔna ŋutɔ la, nenema kee ne míeyia edzi dea ŋugble le bubu si gbegbe wònye na mí be míele Mawu subɔm ŋu la, míayi edzi anɔ dzidzɔ kpɔm. Míatsɔ nu siwo míetsɔ sa vɔe la anɔ sɔsɔm kple nu siwo ame bubuwo tsɔ sa vɔe o. Nenema kee mele be míasusui be dɔ si Yehowa de mía si la le tsɛ wu dɔ si wòde ame bubuwo si o.—Gal. 6:4.
TSƆ WÒ SUSU ÐO NU SIWO LE VEVIE NA YEHOWA ŊU
Ðewohĩ, Yohanes anya de dzesii be yefe subɔsubɔdɔa ava wu enu, gake ɖewohĩ menɔ ŋuɖoɖo me nɛ be ava wu enu kpata nenema o. (Yoh. 3:30) Le fe 30 K.Ŋ. me, esime Yohanes nyrɔ Yesu ɖe tsi me ɣleti ade aɖewo megbe la, Fia Herodes lé Yohanes de gaxɔ me. Ke hã, Yohanes yi edzi wɔ nu si wòate ŋui henɔ ɖase ɖim. (Marko 6:17-20) Esi efe nɔnɔmea va trɔ alea la, nu kae ate ŋu akpe ɖe eŋu be wòayi edzi anɔ dzidzɔ kpɔm? Etsɔ efe susu ɖo nu siwo le vevie na Yehowa la ŋu.
Esime Yohanes nɔ gaxɔ me la, exɔ nyatakakawo tso ale si Yesu fe subɔsubɔdɔa nɔ dzidzedze kpɔmee ŋu. (Mat. 11:2; Luka 7:18) Yohanes ka ɖe edzi be Yesue nye Mesia la, ke hã, anya nɔ eɖokui biam be, aleke Yesu le nana ge be nu siwo katã Ŋɔŋlɔawo gblɔ be Mesia awɔ la nava eme mahã. Esi wònye be Mesia la anye fia ta la, ɖe wòanye be etefe madidi o Yesu ate dziɖuɖua? Ðe esia awɔe be woaɖe Yohanes le gaxɔ mea? Esi Yohanes di vevie be yease Yesu fe dɔa gɔme nyuie ta la, edɔ efe nusrɔ̃lawo be woaɖabia Yesu be: “Wòe nye Ame Si Gbɔna laa, alo ɖe míakpɔ mɔ na ame bubua?” (Luka 7:19) Esi Yohanes fe nusrɔ̃lawo trɔ gbɔ la, anɔ eme be Yohanes lé to ɖe wofe nyawo ŋu nyuie esime wonɔ nyawo ta kam nɛ be Yesu da gbe le ame geɖewo ŋu nukutɔe eye Yesu de gbe asi na yewo be yewoagblɔ nɛ be: “Ŋkuagbãtɔwo le nu kpɔm, bunɔwo le zɔzɔm, anyidɔlélawo ŋuti le kɔkɔm, tokunɔwo le nu sem, wole ame kukuwo fɔm ɖe tsitre, eye wole nya nyui la gblɔm na ame dahewo.”—Luka 7:20-22.
Ðikeke mele eme o be wofe nyatakakawo do ŋusẽ Yohanes. Woɖo kpe edzi be Yesu na nyagblɔɖi siwo ku ɖe Mesia ŋu la le eme vam. Togbɔ be Yesu fe vava abe Mesia ene mawɔe be woaɖe Yohanes le gaxɔ me o hã la, Yohanes nyae be yefe subɔsubɔdɔa menye dzodzro o. Togbɔ be nɔnɔmeawo mede edzi o gɔ̃ hã la, ekpɔ susu si tae wòle be wòakpɔ dzidzɔ ɖo.
Abe Yohanes ene la, ne míetsɔ míafe susu ɖo nu siwo le vevie na Yehowa ŋu la, míate ŋu ado dzi le dzidzɔ kple dzigbɔgbɔ blewu me. (Kol. 1:9-11) Míate ŋu ado dzi ne míexlẽa Biblia hedea ŋugble le nu si míexlẽ ŋu, eye esia akpe ɖe mía ŋu míakpɔe be dɔ ɖe sia ɖe si wɔm míele le Mawu fe subɔsubɔdɔa me la menye dzodzro o. (1 Kor. 15:58) Sandra gblɔ be: “Esi mexlẽa Biblia-gbalẽ aɖe fe ta ɖeka gbe sia gbe ta la, esia kpe ɖe ŋunye nye kple Yehowa dome gava le kplikplikpli wu. Esia kpena ɖe ŋunye nye susu nɔa eyama ŋu ke menye ɖokuinye dzi o.” Gakpe ɖe eŋu la, míate ŋu atsɔ míafe susu aɖo Fiaɖufedɔa ŋuti nyatakakawo ŋu, elabe, esia ate ŋu akpe ɖe mía ŋu be míagatsɔ susu aɖo nɔnɔme siwo me míawo ŋutɔwo míele ŋu o, ke míafe susu anɔ nu siwo wɔm Yehowa le ŋu boŋ. Sandra gblɔ be: “JW Nyakakadɔwɔfea fe ɣleti sia ɣleti fe wɔnawo kpɔkpɔ nana míesena le mía ɖokui me be kadodo kplikplikpli le mía kple habɔbɔa dome, eye wokpena ɖe mía ŋu míeyia edzi nɔa dzidzɔ kpɔm le míafe dɔdeasia me.”
Yohanes Amenyrɔɖetsimela wɔ efe dɔdeasia ɣeyiɣi kpui aɖe le “Eliya fe gbɔgbɔ kple ŋusẽ me,” eye abe Eliya ene la, enye “amegbetɔ si fe seselelãmewo sɔ kple mía tɔwo.” (Luka 1:17; Yak. 5:17) Ne míesrɔ̃ ale si wòyi edzi kpɔ ŋudzedze ɖe efe dɔdeasia ŋu kple ale si wòtsɔ efe susu ɖo nu siwo le vevie na Yehowa ŋui la, míawo hã míate ŋu ayi edzi anɔ dzidzɔ kpɔm le míafe Fiaɖufedɔa me, aleke kee nuwo ɖatrɔ le míafe agbe me o.

robotstxt: allowed

filter: keep


text:
TA 81
Eya Kple Fofo La Le Ðeka, Gake Menye Eyae Nye Mawu O
“NYE KPLE FOFO LA MÍELE ÐEKA”
YESU GBE NUTSOTSO SI NYE BE YEE NYE MAWU
Yesu va Yerusalem hena Gbedoxɔŋukɔkɔŋkekenyuia (alo, Hanukkah) ɖuɖu. Woɖua ŋkekenyui sia tsɔ ɖoa ŋku ɣeyiɣi si me wogagbugbɔ kɔ gbedoxɔa ŋu la dzi. Ƒe alafa ɖeka kple edzivɔ do ŋgɔ la, Siria Fia Antiochus IV Epiphanes tu vɔsamlekpui aɖe ɖe vɔsamlekpui gã si nɔ Mawu fe gbedoxɔa me la dzi. Emegbe Yudatɔwo fe nunɔla aɖe viŋutsuwo gaxɔ Yerusalem hegbugbɔ kɔ gbedoxɔa ŋu na Yehowa. Tso ema dzi la, woɖua azã fe sia fe le ɣleti si nye Kislev 25 lia dzi. Ɣleti sia dzea egɔme tso November fe domedome va se ɖe December fe domedome.
Vuvɔŋɔli ɖo azɔ. Yesu le zɔzɔm le gbedoxɔa fe akpa si woyɔna be Salomo fe akpata la me. Yudatɔwo va fo xlãe le afi sia hebiae be: “Ɣekaɣi nàna míalala ase ɖo? Ne wòe nye Kristo la, gblɔe na mí faa.” (Yohanes 10:22-24) Aleke Yesu aɖo eŋu na woe? Egblɔ be: “Megblɔe na mi, gake miexɔe se o.” Yesu megblɔe na wo tẽe be yee nye Kristo la abe ale si wògblɔe na Samaria-nyɔnua le vudoa to ene o. (Yohanes 4:25, 26) Gake do ŋgɔ la, ena amewo nya ame si wònye esi wògblɔ be: “Hafi Abraham nava dzɔ la, nye ya meli xoxo.”—Yohanes 8:58.
Yesu di be amewo natsɔ dɔ siwo wɔm yele la asɔ kple nu siwo wogblɔ ɖi be Kristo la awɔ, ale be woawo ŋutɔwo nafo nya ta be yee nye Kristo la. Esia tae wògblɔ na efe nusrɔ̃lawo ɣeaɖewoɣi be womegagblɔ na ame aɖeke be yee nye Mesia la o. Gake fifia ya egblɔ na Yudatɔ mawo siwo tsi tsitre ɖe eŋu la kã be: “Dɔ siwo wɔm mele le Fofonye fe ŋkɔ me la, woawoe le ɖase ɖim le ŋunye. Ke miawo ya miexɔe se o.”—Yohanes 10:25, 26.
Nu ka tae womexɔe se be Yesu ye nye Kristo la o? Yesu gblɔ be: “Miawo ya miexɔe se o, elabena menye nye alẽwoe mienye o. Nye alẽwo sea nye gbe, menya wo, eye wodzea yonyeme. Menaa agbe mavɔ wo, womatsrɔ̃ akpɔ gbeɖe o, eye ame aɖeke mele wo xɔ ge le asinye sesẽe o. Nu si Fofonye tsɔ nam la xɔ asi wu nu bubuwo katã.” Eyome Yesu na wonya ale si gbegbe eya kple Fofoa dome le kplikplikpli esi wògblɔ be: “Nye kple Fofo la míele ɖeka.” (Yohanes 10:26-30) Yesu nɔ anyigba dzi afi sia, eye Fofoa nɔ dzifo, eya ta efe nyaa mate ŋu afia be eya kple Fofoa wonye ame ɖeka ŋutɔŋutɔ o. Nu si wòfia boŋue nye be tameɖoɖo ɖekae le wo si eye wowɔa nu aduadu.
Yesu fe nyawo ku dzi na Yudatɔwo ale gbegbe be wogafɔ kpewo be yewoafui wòaku. Gake esia medo ŋɔdzi na Yesu o. Egblɔ be: “Mewɔ dɔ nyui geɖe siwo Fofonye de asi nam la fia mi. Dɔ siawo dometɔ ka tae miele kpe fu gem ɖo?” Woɖo eŋu be: “Menye dɔ nyui wɔwɔ tae míele kpe fu ge wò ɖo o, ke boŋ le busunyagbɔgblɔ ta; elabena . . . èwɔ ɖokuiwò mawui.” (Yohanes 10:31-33) Esi Yesu megblɔ ɣeaɖekeɣi kpɔ be mawue yenye o ɖe, ke nu ka tae wotso enu alea?
Nu si tae nye be ŋusẽ siwo Yesu gblɔ be wole ye si la nye esiwo Yudatɔwo susu be Mawu ɖeɖe ko sie wole. Le kpɔɖeŋu me, Yesu gblɔ tso ‘alẽawo’ ŋu be: “Menaa agbe mavɔ wo,” evɔ esia nye nu si amegbetɔwo mate ŋu awɔ o. (Yohanes 10:28) Yudatɔwo ŋe aɖaba fu nyatefe si wònye be Yesu gblɔe le gaglãgbe be ye Fofo gbɔe yexɔ ŋusẽ tsoe la dzi.
Yesu ɖee fia be wofe nutsotsoa mele etefe o esi wòbia wo be: “Ðe womeŋlɔ ɖe miafe Se la me [le Psalmo 82:6] be, ‘Mebe: “Mawuwo mienye” oa’? Ne eyɔ ame siwo Mawu fe nya la bu fɔ la be ‘mawuwo,’ . . . la, ɖe miele gbɔgblɔm na nye, ame si ŋuti Fofo la kɔ hedɔ ɖe xexea me la be, ‘Ègblɔ busunya,’ elabena megblɔ be ‘Mawu fe Vie menyea’?”—Yohanes 10:34-36.
Ɛ̃, Ŋɔŋlɔawo yɔ amegbetɔ ʋɔnudrɔ̃la madzɔmadzɔwo gɔ̃ hã be “mawuwo.” Eya ta ɖe Yudatɔ siawo ate ŋu aɖe vodada na Yesu le esi wògblɔ be ‘Mawu fe Vie menye’ ta? Azɔ ehe wofe susu yi nane si wòle be wòana woakpɔ ame si wònye la adze sii dzi be: “Ne nyemele Fofonye fe dɔwo wɔm o la, ekema migaxɔ dzinye se o. Ke ne mele wo wɔm la, ekema ne miexɔ dzinye se o hã la, mixɔ nye dɔwɔwɔawo ya dzi se, ne mianyae, eye miase egɔme be Fofo la wɔ ɖeka kplim, eye nye hã mewɔ ɖeka kple Fofo la.”—Yohanes 10:37, 38.
Nya siawo wɔe be Yudatɔwo dze agbagba be yewoalé Yesu, gake egasi. Edzo le Yerusalem eye wòtso Yordan-tɔsisia heyi afi si Yohanes dze amewo nyɔnyrɔ gɔme le anɔ abe fe ene kloe nye ema va yi. Edze fãa be afi sia medidi tso Galilea-fua fe anyiehefuta gbɔ o.
Amehawo va Yesu gbɔ hegblɔ be: “Yohanes mewɔ dzesi ɖeka pɛ hã o, gake nya siwo katã Yohanes gblɔ tso ame sia ŋu la nye nyatefe.” (Yohanes 10:41) Ale Yudatɔ geɖewo xɔ Yesu dzi se.


text:
Biblia Me Biabiawo Ƒe Ŋuɖoɖowo
Aleke nàwɔ anye dzila nyui?
Afe si me dzilawo lɔ̃a wo nɔewo hedea bubu wo nɔewo ŋu le la nyea dedienɔfe si ɖeviwo tsina le nyuie. (Kolosetɔwo 3:14, 19) Dzila nyuiwo lɔ̃a wo viwo eye wokafua wo, abe ale si ko Yehowa Mawu kafu Via ene.—Xlẽ Mateo 3:17.
Mía Fofo si le dzifo la ɖoa to esubɔlawo ne wole nu fom nɛ eye wòsea wofe seselelãmewo gɔme na wo. Anyo be dzilawo nasrɔ̃ eyama eye woaɖo to wo viwo ne wole nu fom na wo. (Yakobo 1:19) Ne ɖeviawo ɖe wofe seselelãmewo gblɔ la, ele be woase egɔme na wo, nenye be womegblɔe nyuie o hã.—Xlẽ 4 Mose 11:11, 15.
Aleke nàhe viwòwo be woava zu ame ɖɔʋuwo?
Esi wònye be wòe nye dzila ta la, ŋusẽ le asiwò be nàde sewo le afea me. (Efesotɔwo 6:1) Srɔ̃ Mawu fe kpɔɖeŋua. Mawu ɖenɛ fiana na be yelɔ̃ ye viwo esi wòdea se siwo me kɔ nyuie heɖea nu gbegblẽ siwo ado tso eme ne womeɖo to o la me na wo. (1 Mose 3:3) Mawu mezia amewo dzi akpasesẽtɔe be woaɖo to ye o, ke boŋ ɖe wòɖea ale si eme anyo na wo ne wowɔ nyui la me na wo.—Xlẽ Yesaya 48:18, 19.
Ðoe wò taɖodzinui be yeana ye viwo nalɔ̃ Mawu. Esia awɔe be woawɔ nu le nunya me ne mèle wo gbɔ o gɔ̃ hã. Ale si ko Mawu toa kpɔɖeŋu nyui siwo wòɖona dzi fiaa nu míi la, wò hã àte ŋu afia nu viwòwo be woalɔ̃ Mawu ne wò ŋutɔ èɖo kpɔɖeŋua ɖi na wo.—Xlẽ 5 Mose 6:5-7; Efesotɔwo 4:32; 5:1.


text:
Apocalypse
NYAÐEÐEFIA ƑE AGBALẼ
KpɔkplɔyiɖemeYohanes nye Yesu Kristo fe nusrɔ̃lawo dometɔ ɖeka. Eyae ŋlɔ
Yohanes fe nyanyui la kple Yohanes fe agbalẽ etɔ̃awo. Eya kee
ŋlɔ nyaɖeɖefia hã. Le ɣemaɣi me la, wonɔ kristotɔwo yome tim
vevie ŋutɔ. Wolé Yohanes eye wotsɔe yi ɖada ɖe Patmo Ƒukpo
dzi. Mawu ɖe nu geɖewo fiae to ŋutega me le afi sia eye woŋlɔ
wo ɖe agbalẽ sia me! Mawu ɖee fiae kɔtee bena kristotɔwo laxɔ
wofe fetu nyui kokoko eye xexeme yeye aɖe ava, si me nuxaxa
kple vevesese aɖeke maga nɔ o. Agbalẽ sia nye ŋusẽdodo na
kristotɔwo le ɣeyiɣi sesẽ mawo me.Emenyawo 1. Ŋgɔdonya, 1.1-8
2. Ðeɖefia gbãtɔ, 1:9-3:22
3. Ðeɖefia evelia, 4:1-16:21
4. Ðeɖefia etɔ̃lia, 17:1-21:8
5. Ðeɖefia enelia, 21:9-22:5
6. Tafonyawo, 22:6-21
Ŋgɔdonya kple gbedoname
1 Esia enye Yesu Kristo fe ɖeɖefia si Mawu nae be woaɖe fia efe dɔlawo tso nu
si ava dzɔ kpuie la ŋuti. Edɔ efe mawudɔla ɖa be wòaɖe nu siawo afia Yohanes ame
si nye efe dɔla. 2 Yohanes ɖi ɖase le nu si wo katã wòkpɔ la ŋu, nu siwo nye Mawu
fe nya kple Yesu Kristo ŋu fe ɖaseɖiɖi. 3 Woayra ame si xlẽ nyagblɔɖi sia me
nyawo, woayra ame siwo see eye wòtsɔ emenyawo ɖe wofe dzime elabena ɣeyiɣi la
te tu afe.
4 Agbalẽ sia tso Yohanes gbɔ na hame adre siwo le Asia nutome: amenuveve
kple ŋutifafa si tso Mawu ame si nɔ anyi, eye wòli eye wògale vava ge la gbɔ kple
gbɔgbɔ adre siwo le efe fiazikpui la ŋgɔ, 5 kple Yesu Kristo, ame si nye ɖaseɖila
anukwaretɔ, ame gbãtɔ si fɔ tso ku me eye wònye anyigbadzifiawo dziɖula la gbɔ na
mi. Eya ame si lɔ̃ mí eye wòɖe mí tso míafe nu vɔ̃wo me to efe ʋu me, 6 eya ame si
wɔ mí be míanye fiaɖufe kple Osɔfo siwo asubɔ efe Mawu kple Fofoa eya tɔ nanye
ŋutikɔkɔe kple ŋusẽ tso mavɔ me yi ɖe mavɔ me! Amen.
7 Kpɔ ɖa! Egbɔna; alilῖkpowo afo xlãe eye ŋku ɖe sia ɖe akpɔe. Ẽ, ame siwo
tɔ akplɔe gɔ̃ hã akpɔe. Ne eva do la, dukɔwo afa avi kple ɣli le eya amea ta. Ẽ!
Amen! Neva ame nenema!
8 “Nyee nye A kple Z, gɔmedzedze kple nuwuwu ame si nɔ anyi, eli eye
wògale vava ge, ame si nye Ŋusẽkatãtɔ.” Afetɔ Mawue gblɔe.
Yohanes kpɔ ŋutega
9 Nye, mia nɔvi Yohanes, ame si kpe fu kpli mi le Afetɔ la ta lae le agbalẽ sia ŋlɔm
na mi. Nye hã mekpɔ gome le dzidodo si Mawu nana la me eye miakpɔ gome le efe
fiaɖufe la hã me!
Menɔ Patmo Ƒukpo dzi. Woɖe aboyom yi afi ma le ale si megblɔ Mawu fe
nya kple nu si menya tso Yesu Kristo ŋuti la ta. 10 Esime menɔ gbɔgbɔ me le Afetɔ
la fe ŋkekea dzi la, mese gbe sesẽ aɖe le megbenye abe kpe fe ɖiɖi ene. 11 Enɔ
gbɔgblɔm bena, “Nyee nye A kple Z, Gbãtɔ kple Mlɔetɔ” Emegbe mesee wògagblɔ
be, “Ŋlɔ nu sia nu si nakpɔ la da ɖi eye naɖo agbalẽa ɖe hame adre siwo le Asia.
Efeso, Smirna Pergamo, Tiatira, Sardes, Filadelfia kple Laodikea.”
12 Esi metrɔ be makpɔ ame si nɔ nu fom la, kasia mekpɔ sikakaɖiti adre. 13
Ame aɖe tsi tre ɖe wo dome, si ɖi Amegbetɔvi la. Edo awu ʋlaya aɖe eye wotsɔ
sikalidziblanu aɖe bla akɔta. 14 Efe taɖa fu tititi abe alẽfu alo ɖetifu ene. Efe ŋkuwo
le ɖaɖam abe dzofeaɖewo ene. 15 Efe afɔwo biã hẽ abe akɔbli si wode kpodzo me
ene eye efe gbe le abe tɔsisi geɖewo fe howɔwɔ ene. 16 Elé ɣletivi adre ɖe nuɖusi
eye yi ɖaɖe nuevee do go tso efe nu me. Efe mo le keklẽm abe ɣekeklẽ ene.
17 Esi mekpɔe la, medze anyi ɖe efe afɔnu abe ame kuku ene. Tete wòtsɔ efe
nuɖusi da ɖe dzinye eye wògblɔ bena, “Mègavɔ̃ o. Nyee nye Gbãtɔ kple Mlɔetɔ. 18
Nyee nye Ame si le agbe, meku kpɔ gake, kpɔ ɖa, mele agbe tso mavɔ me yi mavɔ
me! Eye ku kple tsiẽfe fe safuiwo le asinye.
19 “Eya ta ŋlɔ nu siwo nèkpɔ fifia kple nu siwo le vava ge emegbe. 20 Nu
ɣaɣla si le ɣletivi adre siwo nèkpɔ melé ɖe ɖusi kple sikakaɖiti adreawo lae nye si.
Êletivi adreawo nye hame adreawo fe mawudɔlawo eye sikakaɖiti adreawo nye
hame adreawo.
Gbedeasi na Efeso Hame la
2 Ŋlɔ na Efeso Hamea fe mawudɔla be, ‘Esiawoe nye nya siwo tso ame si lé
ɣletivi adre ɖe ɖusi eye wòle zɔzɔm le sikakaɖiti adreawo dome la gbɔ. 2 Menya wò
dɔwɔwɔwo, wò kutrikuku kple wò ŋusẽdodonu. Menyae be màte ŋu alɔ̃ ame vɔ̃ɖiwo
fe nya o, gawu la èdo ame siwo be yewonye apostolowo evɔ womenyee o la kpɔ eye
nèkpɔ be wonye aʋatsotɔwo. 3 Èdze agbagba, eye nèto fukpekpe geɖe me le nye ŋkɔ
la ta gake nu meti tɔ na wò o.
4 ‘“Gake mekpɔ nu sia le ŋutiwò be nègblẽ wò gbãlɔlɔ̃ ɖi. 5 Ðo ŋku afi si
nège tso la dzi! Trɔ dzime eye nàwɔ nu siwo nèwɔna tsã. Ne mètrɔ dzime o la, mava
gbɔwò eye maɖe wò akaɖiti la le enɔfe. 6 Ke esia nye nu dzeame nèwɔ be nèlé fu
Nikolaitɔwo fe nuwɔnawo, nu siwo nye hã melé fui.
7 ‘“Ame si to senu li na la, nese nu si gblɔm Gbɔgbɔ la le na hameawo. Ame
si ɖu dzi la, mana ŋusẽe be wòaɖu agbeti si le Mawu fe Paraɖiso me la fe tsetsea.
Gbedeasi na Smirna Hame la
8 “Ŋlɔ na Smirna Hamea fe mawudɔla be, ‘Esiawo nye nya siwo tso eya, ame si nye
Gbãtɔ kple Mlɔɛtɔ, ame si ku eye wògale agbe la gbɔ. 9 Menya wò fukpekpe kple
ahedada evɔ kesinɔtɔ nènye hafi! Menya ame siwo gblɔna be yewonye Yudatɔwo
evɔ womenyee o, ke boŋ wonye satana fe fufofemenɔlawo.
10 Megavɔ̃ na fukpekpe siwo ava dze dziwo la o. Satana ade mia dometɔ
aɖewo gaxɔ me le ŋkeke siawo me be woate mi akpɔ. Woati mia yome ‘ŋkeke ewo,’
si gɔmee nye ɣeyiɣi kpui aɖe.
“ ‘Nɔ nutefewɔwɔ dzi yi ɖase ɖe ku me gɔ̃ hã eye mana agbefiakuku wò. 11
Ame si to se nu li na la nese nu si gblɔm Gbɔgbɔ la le na hameawo. Ku Evelia mawɔ
nu vevi aɖeke ame si aɖu dzi la o.’
Gbedeasi na Pergamo Hame la
12 “Ŋlɔ na Pergamo Hamea fe mawudɔla be, ‘Esiawo nye ame si lé yi ɖaɖɛ nuevee
ɖe asi la fe nyawo. 13 Menya afi si èle, eyae nye afi si Satana li efe fiazi anyi ɖo. Ke
hã la, ègalé nye ŋkɔ me ɖe asi ko; mègbe nu le wò xɔse si nètsɔ ɖe menye la gbɔ o;
èlé eme ɖe asi le Antipas, nye ɖasefo nutefewɔla, fe ɣeyiɣiwo me gɔ̃ hã, ame siwo
wowu le miafe du si nye Satana nɔfe la me.
14 “Ke hã la nya ʋe aɖewo le asinye ɖe ŋutiwò. Ame aɖewo le mia dome afi
ma, ame siwo galé Balam fe nufiafiawo me ɖe asi ko, ame si fia Balak be wòable
Israelviwo nu woawɔ nu vɔ̃ to nuɖuɖu siwo wotsɔ sa vɔe na legbawo la ɖuɖu me
kple ahasiwɔwɔ me. 15 Nenema ke ame siwo lé Nikolai fe nufiafia me ɖe asi la hã le
mia dome. 16 Eya ta trɔ dzime! Ne menye nenema o la, mava gbɔwò kpuie eye
mawɔ avu kpli wò kple yi si le nye nume.
17 “‘Ame si to senu li na la, nese nu si gblɔm Gbɔgbɔ la le na hameawo.
Gbedeasi na Tiatira Hame la
18 Ŋlɔ na Tiatira Hamea fe mawudɔla be, “Esiawo nye Mawu Vi la fe nyawo, ame
si fe ŋkuwo le abe dzofeaɖe ene eye efe afɔwo le abe gadzῖ si le keklẽm la ene. 19
Menya wò dɔwɔwɔwo, wò lɔlɔ̃, wò xɔse, wò dɔmenyowɔwɔ kple wò vevidodo eye
azɔ gɔ hã la, èle wo wɔm wu tsã.
20 Ke hã la, mekpɔ nu sia le ŋutiwò; èɖe mɔ na nyɔnu ma, ame si woyɔ na be
Yezebel, ame si yɔa eɖokui be nyagblɔɖila. Ekplɔ nye dɔlawo trae to efe nufiafia me
be woage ɖe ahasiwɔwɔ me eye be woaɖu nu siwo wotsɔ sa vɔe na legbawo. 21
Mena ɣeyiɣii be wòatrɔ tso efe ŋunyɔnuwo wɔwɔ me gake egbe. 22 Eya ta matsɔe
afu fukpekpe fe aba dzi eye mana be ame siwo wɔ ahasi kplii la nakpe fu vevie, dzaa
ɖe wòtrɔ le efe mɔ vɔ̃wo dzi. 23 Mafu nu viawo woaku ekema hameawo katã anyae
be nyee nye dziwo kple susuwò me dzrola eye maxe fe na ame sia ame le efe
nuwɔwɔwo nu. 24 Azɔ mele egblɔm na mi ame mamlɛ siwo le Tiatira, mi ame siwo
melé nufiafia me ɖe asi o eye miesrɔ̃ nu si woawo ŋutɔ le yɔyɔm be Satana fe nu
goglowo o la, nyemada agba kpekpe bubu aɖeke ɖe mia dzi o. 25 Miawo ya milé nu
si le mia si la me ɖe asi sesῖe va se ɖe esime mava.
26 Ame si ɖu dzi eye wòwɔ nye lɔlɔ̃nu va se ɖe nuwuwu la, eyae mana ŋusẽe
ɖe dukɔwo dzi, 27 ‘aɖu wo dzi kple gatikplɔ, atsɔ wo axlã ɖe nu woakaka abe ze
ene’ eye anɔ abe ale si ko mexɔ ŋusẽ tso fofonye gbɔ ene. 28 Matsɔ ŋukeɣletivi la hã
nɛ. 29 Ame si to senu li na la nese nu si gblɔm Gbɔgbɔ la le na hameawo.
Gbedeasi na Sardis Hame la
3 Ŋlɔ na Sardis Hame la fe mawudɔla be, “Esiawo nye nya siwo ame si lé
Mawu fe Gbɔgbɔ adreawo kple ɣletivi adreawo ɖe asi la gblɔ. Menya wò
dɔwɔwɔwo, wò ŋkɔ ɖi le tefewo be èle agbe, gake la eku 2 Nyɔ, do ŋusẽ nu siwo
susɔ eye wole kumɔdzi la elabena nyemekpɔ be wò dɔwɔwɔ de blibo le nye Mawu
ŋkume o. 3 Eya ta ɖo ŋku nu si nèxɔ eye nèse la dzi, wɔ edzi eye nàtrɔ dzime. Ke ne
mènyɔ o la, mava gbɔwò abe fiafitɔ ene eye mànya ga si me mava gbɔwò o.
4 Ke hã la, ame ʋe aɖewo le asiwo le Sardis, ame siwo mefo ɖi wofe awuwo
o. Woazɔ kplim eye woanɔ awu ɣiwo me elabena wodze nɛ. 5 Ame si ɖu dzi la hã
anɔ abe wo ameawo ene, anɔ awu ɣi me. Nyematutu efe ŋkɔ ɖa le agbegbalẽa me
gbeɖe o ke boŋ maʋu efe ŋkɔ me le fofonye kple efe mawudɔlawo ŋkume. 6 Ame si
to senu li na la, nese nu si gblɔm Gbɔgbɔ la le na hameawo.
Gbedeasi na Filadelfia Hamea
7 Ŋlɔ na Filadelfia hame la fe mawudɔla be, “Esiawo nye ame si le kɔkɔe, nye
nyatefetɔ eye David fe safui le esi la fe nyawo. Nu si wòʋu la, ame aɖeke mate ŋu
atui o eye nu si wòtu la, ame aɖeke mate ŋu aʋui o. 8 Menya wò dɔwɔwɔwo. Kpɔ
ɖa, metsɔ ʋɔ si le ʋuʋu si ame aɖeke mate ŋu atu o la, ɖo ŋkuwòme. Menya be wò
ŋusẽ le sue ke hã la èlé nye nya me ɖe asi eye mègbe nu le nye ŋkɔ gbɔ o. 9 Mana
ame siwo nye Satana fe fufofemenɔlawo, ame siwo gblɔ be yewonye Yudatɔwo evɔ
womenyee o, ke boŋ wonye alakpatɔwo la nava dze anyi ɖe wò afɔ nu, eye woaʋu
eme be melɔ̃ wò. 10 Esi nèlé nye sedede me ɖe asi be nànɔ te le dzigbɔɖi me ta la,
nye hã maɖe wò le dodokpɔ fe gafofo si gbɔna xexeame katã dzi be woado
anyigbadzinɔlawo akpɔ la me. 11 Kpɔ ɖa, megbɔna kaba! Lé ŋusẽ sue si le asiwò la
me ɖe asi sesῖe ale be ame aɖeke maxɔ wo fiakuku la le asiwò o.
12 “‘Amesi aɖu dzi la, mawɔe woazu sɔti le Mawu fe gbedoxɔ me. Anɔ dedie
eye magado go o. Maŋlɔ nye Mawu fe ŋkɔ ɖe eŋu eye woazu dumevi atso nye
Mawu fe du, Yerusalem Yeyea me. Du sia aɖiɖi tso nye Mawu gbɔ le dzifo. Mawu
ana woaŋlɔ nye Ŋkɔ yeyea ɖe ame sia ŋu.
13 “‘Ame sia ame si to senu li na la, ese nu si gblɔm Gbɔgbɔ la le na
hameawo.’
Gbedeasi na Laodikea Hame la
14 “Ŋlɔ agbalẽ sia na hame si le Laodikea fe mawudɔla:
“Nya siawo tso ame si le tsitre sesῖe, ame si nye Ðasefo nutefewɔla kple
anukwaretɔ le nu siwo le fifia, kple nusiwo nɔ anyi kpɔ kpakple nusiwo le vavage ŋu
la, ame si li kple Mawu tso efe nuwɔwɔwo katã fe gɔmedzedzea me la gbɔ.
15 “‘Menya wò nyuie be mefa o eye mexɔ dzo hã o. Madi be nafa alo naxɔ
dzo hafi! 16 Ke esi nèle evedomesi alea ta la, matu wò afu gbe tso nye nu me!
17 “‘Ègblɔ be, ‘Menye kesinɔtɔ. Nu sia nu si mehiã la le asinye. Naneke
mehiãm o!’ Ke menyae be yenye nublanuitɔ, ame dahe kple ŋkuagbãtɔ eye yele
amama o.
18 “‘Nye aɖaŋuɖoɖo na wòe nye be nàfle sika nyuitɔ, si ŋu wokɔ kple dzo la,
le gbɔnye. Eya koe ana nànye kesinɔtɔ vavãtɔ. Emegbe la, nàfle awu ɣi kɔkɔewo le
gbɔnye ale be maganɔ amama eye ŋu nakpe wò o. Hekpe ɖe esia ŋu la, nàfle atike le
gbɔnye, ada gbe le wò ŋkuwo ŋu eye nàgakpɔ nu. 19 Mehea to na ame sia ame si
melɔ̃na la enuenu. Eya ta ele be mahe to na wò negbe ɖe ko nàɖe asi le wò
ɖekematsɔleme ŋu eye natsɔ dzo ɖe nu siwo ku ɖe Mawu ŋu la ŋuti hafi.
20 “‘Kpɔ ɖa! Mele tsitre ɖe ʋɔtrua nu eye mele efom madzudzɔmadzudzɔe.
Ne ame aɖe see mele eyɔm eye woʋu ʋɔa nam la, mage ɖe eme eye mi kplii miade
asi agba me aɖu nu ɖekae.
21 “‘Mana ame sia ame si aɖu dzi la nanɔ nye axadzi le nye fiazikpui dzi abe
ale si nye hã meɖu dzi eye mele Fofonye gbɔ le efe fiazikpui dzi ene. 22 Ame siwo
to senu li na la nese nu si gblɔm Gbɔgbɔ la le na hameawo.’”
Dzifofiazikpui la
4 Le esia megbe la, mekpɔ ʋɔtru aɖe le ʋuʋu le dzifo le nye ŋkume eye gbe si
mese gbã wònɔ nu fom nam abe kpẽ fe ɖiɖi ene la, gblɔ be, “Va dzime afii eye
mafia nu si ava dzɔ le etsɔ me la wò.” 2 Tete menɔ Gbɔgbɔ la me eye fiazikpui aɖe
si le dzifo la nɔ nye ŋkume eye ame aɖe nɔ edzi. 3 Ame si nɔ fiazikpuia dzi la, fe
dzedzeme le abe kpexɔasiwo, yaspa kple kanelia ene. Anyieʋɔ si le abe kpexɔasi
emerald ene la fo xlã fiazikpui la. 4 Fiazikpui sue blaeve-vɔ-ene fo xlã fiazikpui gãtɔ
la eye amegãxoxo blaeve-vɔ-ene nɔ wo dzi. Wo katã do awu ɣiwo eye woɖɔ
sikafiakukuwo. 5 Dzikedzo, dziɖegbe kple sokpewo le dodom tso fiazikpui la me.
Akaɖi adre nɔ bibim le fiazikpui la ŋgɔ. Esiawoe nye Mawu fe gbɔgbɔ adreawo. 6
Nane si le abe ahuhɔ̃etsiafu ene esi me kɔ abe kristalokpo ene la, hã nɔ fiazikpui la
ŋgɔ le afi ma. Nugbagbe ene nɔ titina fo xlã fiazikpui la eye wofe ŋkuwo fo xlã wo,
le ŋgɔ kple megbe siaa. 7 Nu Gbagbe siawo dometɔ gbãtɔ ɖi dzata. Evelia ɖi nyitsu.
Etɔ̃lia fe mo ɖi amegbetɔ tɔ eye enelia le abe hɔ̃ si keke efe awalawo abe dzodzom
wòle ene. 8 Aʋala ade nɔ nugbagbe eneawo dometɔ ɖe sia ɖe si, woto ŋku ɖe
aʋalawo ŋu kpe ɖo eye woto ŋku ɖe wofe aʋalawo te gɔ̃ hã. Wonɔa ha dzim
madzudzɔmadzudzɔe zã kple keli be,
“Kɔkɔe, kɔkɔe, kɔkɔe,
Nye Afetɔ Mawu, Ŋusẽkatãtɔ,
Ame si nɔ anyi va yi,
Eli fifia eye wògale vava ge.”
9 Ne nugbagbeawo le ŋutikɔkɔe, bubu kple akpedada tsɔm na ame si nɔ
fiazikpui la dzi, eye wòle agbe tegbetegbe la, 10 ekema amegaxoxo blaeve-vɔeneawo
yia klo dzi hetsyɔa mo anyi ɖe eya ame si nɔ anyi ɖe fiazikpuia dzi la ŋgɔ,
wosubɔa eya ame si nɔa agbe tegbetegbe. Woɖea wofe fiakukuwo dana ɖe fiazikpui
la ŋgɔ henɔa ha dzim be,
11 “Míafe Afetɔ kple Mawu,
Wòe dze be nàxɔ ŋutikɔkɔe,
Bubu kple ŋusẽ, elabena
Wòe wɔ nuwo katã,
Wò lɔlɔ̃nue nètsɔ wɔ woe
Eye wò lɔlɔ̃nue na be wole agbe.”
Alẽvi la kple agbalè la
5 Tete la mekpɔ agbalẽ aɖe le nuɖusi na ame si bɔbɔ nɔ fiazikpui la dzi. Woŋlɔ
nu ɖe agbalẽa me kple egodo siaa eye wotree kple nutrenu adre. 2 Eye mekpɔ
mawudɔla dzɔatsu aɖe le gbefã ɖem kple gbe sesẽ aɖe le gbɔgblɔm be, “Ame kae
dze ate ŋu aɖe nutrenuawo ɖa alo aʋu agbalẽ la?” 3 Gake ame aɖeke mele dzifo,
anyigba dzi loo alo anyigba te si ate ŋu aʋu agbalẽ la alo akpɔ eme o. 4 Mefa avi
kakaka elabena ame aɖeke meli si ŋu wokpɔ ŋudzedze le si dze be woaʋu agbalẽ la
alo akpɔ eme o. 5 Tete amegãxoxoawo dometɔ ɖeka gblɔ nam be, “Kpɔ ɖa, mègafa
avi o he! Elabena Yuda to la fe Dzata si tso David fe ke me ɖu dzi. Eyae ate ŋu aʋu
agbalẽ la eye wòaɖe nutrenu adreawo ɖa.”
6 Eye mekpɔ Alẽvi aɖe, wòdze abe ɖe wowui ene eye wònɔ tsitre ɖe fiazikpui
la titina. Nugbagbe eneawo kple amegãxoxoawo fo xlãe. Dzo adre kple ŋku adre nɔ
esi, esiwo nye Mawu fe gbɔgbɔ adreawo, esiwo wodɔ ɖo ɖe anyigba blibo la dzi. 7
Eyae va xɔ agbalẽ la le ame si nɔ fiazikpui la dzi la fe nuɖusi me. 8 Esi wòxɔe ʋɔ la,
nugbagbe eneawo kple amegãxoxo blaeve-vɔ-eneawo dze klo tsyɔ mo anyi ɖe Alẽvi
la ŋgɔ. Kasaŋku nɔ wo dometɔ ɖe sia ɖe si eye sikagba si yɔ f•u kple
dzudzɔʋeʋẽdonu, esiwo nye amekɔkɔeawo fe gbedodoɖa la hã nɔ wofe asime. 9
Wodzi ha yeye be,
“Wòe dze be nàʋu agbalẽ la
Eye nàɖe nutrenu adreawo ɖa,
Elabena wowu wò kpɔ
Eye nètsɔ wò ʋu fle amewoe na Mawu.
Tso to sia to, gbegbɔgblɔ sia gbegbɔgblɔ,
Nutome ɖe sia ɖe kple dukɔ ɖe sia ɖe me.
10 Èwɔ wo be woanye fiaɖufewo
Kple Osɔfowo ne woasubɔ míafe Mawu la
Eye woaɖu fia le anyigba dzi.”
11 Tete mekpɔ eye mese mawudɔla gbogbo aɖewo fe gbe, esiwo fe xexlẽme
anye akpe akpewo kple akpe ewo tefe akpe ewo. Woɖe to fo xlã fiazikpui la,
nugbagbe eneawo kple amegãxoxoawo.
12 Wole ha dzim kple gbe sesẽ be,
“Alẽvi si wowu la eyae dze
Be wòaxɔ ŋusẽ, kesinɔnu, nunya kple ŋutete
Bubu, ŋutikɔkɔe kpakple kafukafu.”
13 Esia megbe mese nugbagbe siwo katã le dzifo, anyigba dzi, anyigba te
atsiafu me kpe ɖe nu siwo katã nɔ wo me la ŋuti nɔ ha dzim be,
“Alẽvi si nɔ anyi ɖe fiazikpui la dzi la tɔe nye
Kafukafu, bubu, ŋutikɔkɔe kple ŋusẽ
Tso mavɔ me yi mavɔ me!.”
14 Nugbagbe eneawo gblɔ be, “Amen.” Tete amegãxoxo blaeve-vɔ-eneawo tsyɔ mo
anyi eye wosubɔe.
Nutrenuawo
6 Mekpɔ Alẽvi la wòʋu nutrenu adreawo fe gbãtɔ. Emegbe mese nugbagbe
eneawo dometɔ ɖeka gblɔ kple gbe si le abe dziɖegbe ene la be, “Va!” 2 Mekpɔ sɔ
ɣi aɖe le ŋgɔnye! Sɔdola la lé dati ɖe asi, wotsɔ fiakuku nɛ eye wòdo sɔ la do go dzo
abe kalẽtɔ si ɖoe kplikpa be yeaɖu dzi la ene.
3 Alẽvi la ɖe nutrenu evelia ɖa eye wòʋu agbalẽ evelia hã. Mese nugbagbe
evelia wògblɔ be, “Va!” 4 Tete sɔ bubu do go va, ebiã eye adã le mo nɛ. Wona ŋusẽ
edola be woaɖe ŋutifafa ɖa le anyigba dzi eye wòana amewo nawu wo nɔewo. Ale
wotsɔ yi gã aɖe de asi nɛ.
5 Esi Alẽvi la ɖe nutrenu etɔ̃lia ɖa la, mese nugbagbe etɔ̃lia wògblɔ be, “Va!”
Eye mekpɔ sɔ yibɔ aɖe, edola lé nudanu ɖe asi. 6 Mese nane si ɖi ame fe gbe le
nugbagbe eneawo dome le gbɔgblɔm be, “Bli agba ɖeka axɔ agbatedɔwɔlawo fe
ŋkeke ɖeka fe fetu eye lu agba etɔ̃ anye agbatedɔwɔlawo fe ŋkeke ɖeka fe fetu.
Mikpɔ egbɔ be miegblẽ ami kple wain dome o!”
7 Esi Alẽvi la ɖe nutrenu enelia ɖa la, mese nugbagbe enelia wògblɔ be,
“Va!” 8 Mekpɔ sɔ si ɖi ku ŋutɔ la le ŋkunyeme! Edola ŋkɔe nye Ku eye tsiẽfe le
eyome kplikplikpli. Wona ŋusẽ wo ɖe anyigba fe mama enelia fe ɖeka dzi, be
woawu amewo kple yi, dɔwuame kple dɔvɔ̃ kpakple lã wɔadã siwo le anyigba dzi.
9 Esi Alẽvi la ɖe nutrenu atɔ̃lia ɖa la, mekpɔ vɔsamlekpui aɖe. Le
vɔsamlekpuia te la, mekpɔ ame siwo katã wowu ɖe Mawu fe nya la gbɔgblɔ kple
ɖaseɖiɖi anukwretɔe ta la fe luʋɔwo. 10 Wodo ɣli kple gbe sesẽ be, “Va se ɖe
ɣekaɣie Afetɔ Ŋusẽkatãtɔ, kɔkɔetɔ kple dzɔdzɔetɔ, nàdrɔ̃ ʋɔnu anyigbadzitɔwo eye
nàbia hlɔ̃ ɖe míafe ʋu ta?” 11 Tete wotsɔ awuʋlaya ɣi na wo dometɔ ɖe sia ɖe eye
wogblɔ na wo be woalala vie va se ɖe esime wo nɔvi kple dɔla bubuawo, ame siwo
hã woawu la fe xexlẽme nade eye abe ale si wònɔ na wo ene la nawu enu.
12 Mekpɔ Alẽvi la wòɖe nutrenu adelia ɖa. Enumake anyigba ʋuʋu sesῖe. Êe
fe keklẽ trɔ zu yibɔ abe avɔ si wolɔ̃ kple gbɔ̃fu yibɔ la ene. Nenema ke ɣleti hã biã
dzẽ abe ʋu ene, 13 eye ɣletiviwo le dzifo ge va dze anyigba abe ale si gbotsetse siwo
tsi megbe la dudunae ne ya sesẽ aɖe ʋuʋu ati la ene. 14 Dziŋgɔlῖ gbugbɔ yi megbe
abe lãgbalẽ si woŋlɔ ene, eye to ɖe sia ɖe kple fukpo ɖe sia ɖe te ɖa le wo nɔfe.
15 Tete anyigbadzifiawo, bubumewo, aʋafiawo, hotsuitɔwo, kalẽtɔwo kple
kluvi ɖe sia ɖe kpakple ablɔɖevi ɖe sia ɖe yi ɖaɣla wo ɖokuiwo ɖe agadowo me kple
agakpewo dome. 16 Wogblɔ na towo kple agakpewo bena, “Mimu dze mía dzi ne
miaɣla mí ɖa tso ame si nɔ fiazikpui la dzi la fe ŋkume kple Alẽvi la fe dɔmedzoe
helihelῖ la gbɔ, 17 elabena wofe dɔmedzoeŋkeke gã la ɖo vɔ. Ame kae ate ŋu anɔ te
ɖe enu?”
Wotre ame akpe alafa ɖeka blaene-vɔ-ene nu
7 Le esia megbe la, mekpɔ mawudɔla ene wole tsitre ɖe anyigba fe dzogoe
eneawo dzi eye wona be ya eneawo magafo ato anyigba, atsiafu alo ati aɖeke dzi o.
2 Tete mekpɔ mawudɔla bubu tso ɣedzefe gbɔna eye wòlé Mawu gbagbe la fe
nutrenu ɖe asi. Eyɔ mawudɔla ene, ame siwo wo na ŋusẽe be woawɔ nuvevi anyigba
kple atsiafu la kple gbe sesẽ be, 3 “ Mègawɔ nuvevi aɖeke anyigba alo atsiafu loo
alo atiwo o, va se ɖe esime míatsɔ nutrenu aɖo ŋgɔnu na míafe Mawu la fe dɔlawo.”
4 Emegbe mese ame siwo wotsɔ nutrenu ɖo ŋgonu na la fe xexlẽme. Wole ame akpe
alafa ɖeka blaene-vɔ-ene, eye wo katã tso Israel fe toawo me.
5 Wotre ame akpe wuieve nu tso Yuda fe to la me:
ame akpe wuieve nu tso Ruben fe to la me,
ame akpe wuieve nu tso Gad fe to la me,
6 ame akpe wuieve nu tso Aser fe to la me, ame akpe wuieve nu tso Naflali fe to la
me, ame akpe wuieve nu tso Manase fe to la me, 7 ame akpe wuieve nu tso Simeon
fe to la me, ame akpe wuieve nu tso Levi fe to la me, ame akpe wuieve nu tso Isaka
fe to la me, 8 ame akpe wuieve nu tso Zebulon fe to la me, ame akpe wuieve nu tso
Yosef fe to la me, ame akpe wuieve nu tso Benyamin fe to la me.
Ameha gã si le awuʋlaya ɣi me
9 Le esia megbe la, mekpɔ ameha gã aɖe si womate ŋu axlẽ o la, le nye ŋkume.
Wotso dukɔ sia dukɔ, to sia to, fome ɖe sia ɖe kple gbegbɔgblɔ ɖe sia ɖe me. Wole
tsitre ɖe fiazikpui la ŋgɔ le Alẽvi la ŋkume. Wodo awuʋlaya ɣiwo eye wolé
deʋayawo ɖe asi. 10 Wole ɣli dom kple gbe sesẽ be,
“Xɔname nye míafe Mawu la tɔ,
Ame si nɔ anyi ɖe fiazikpui la dzi,
kple Alẽvi la tɔ.”
11 Mawudɔlawo katã nɔ tsitre fo xlã fiazikpui la, amegaxoxoawo kple nugbagbe
eneawo. Wotsɔ mo tsyɔ anyi ɖe fiazikpui la ŋgɔ eye wosubɔ Mawu,
12 le gbɔgblɔm be,
“Amen.
Kafukafu kple ŋutikɔkɔe
Nunya, akpedada kple bubu
Kple ŋusẽ kpekple ŋutete
Nanye míafe Mawu la tɔ
Tso mavɔ me yi ma mavɔ me.
Amen!”
13 Tete amegaxoxoawo dometɔ ɖeka biam be, “Ame kawoe nye ame siawo
le awuʋlaya ɣi me eye afi ka wotso?”
14 Meɖo eŋu nɛ be, “Afetɔ, wòe nyae.”
Eye wògblɔ nam bena,
“Woawoe nye ame siwo do go tso xaxa gã la me. Wonya wofe awuʋlayawo
eye wowɔ wo ɣie to Alẽvi la fe ʋu me. 15 Eya ta,
“Wole Mawu fe fiazikpui la ŋgɔ
Eye wosubɔnɛ le efe gbedoxɔ me zã kple keli
Eye ame si nɔ fiazikpuia dzi la
Akeke efe agbadɔ ɖe wo dzi.
16 Dɔ magawu wo akpɔ gbeɖe o
Tsikɔ hã magawu wo akpɔ gbeɖe o.
Êe magaɖu wo o
Alo ŋdɔkutsu nagaɖu wo o.
17 Elabena Alẽvi si le fiazikpui la titina
Anye wofe kplɔla
Akplɔ wo ayi agbetsi dzidziwo gbɔe
Eye Mawu ŋutɔ atutu aɖatsi ɖe sia ɖe le wo ŋkume.”
Nutrenu adrelia ʋuʋu kple sikadzudzɔdosonu la
8 Esi wòʋu nutrenu adrelia la ɖoɖoe gã aɖe zi le dzifo abe gafofo afã ene. 2
Eye mekpɔ mawudɔla adre siwo nɔ tsitre ɖe Mawu ŋkume eye wotsɔ kpẽ adre na
wo. 3 Mawudɔla bubu si lé sikadzoɖesonu ɖe asi la, hã va tsi tre ɖe vɔsamlekpui la
gbɔ. Wotsɔ dzudzɔʋeʋẽdonu geɖe nɛ be wòatsɔ akpe ɖe amekɔkɔeawo katã fe
gbedodoɖawo ŋu, atsɔ aɖo sikavɔsamlekpui si le fiazikpui la ŋgɔ dzi. 4
Dzudzɔʋeʋẽdonu la fe dzudzɔ kpe ɖe amekɔkɔeawo fe gbedodoɖa ŋu ɖo Mawu gbɔ
tso mawudɔla la fe asime. 5 Emegbe mawudɔla la tsɔ dzoɖesonu la ɖe asi, ɖe dzo tso
vɔsamlekpui la dzi kɔ ɖe eme, eye wotsɔe xlã ɖe anyigba. Tete sokpewo ge tso dzifo,
dzi ɖe gbe, dzi ke dzo eye anyigba ʋuʋu.
Kpẽ adreawo kuku
6 Mawudɔla adre siwo wotsɔ kpẽ adreawo na la, nɔ klalo na wo kuku.
7 Mawudɔla gbãtɔ ku efe kpẽ la, tete tsikpe dza eye wotsɔ dzo, si wotɔtɔ kple
ʋu la kɔ ɖe anyigba. Tete anyigba fe mama etɔ̃lia fe akpa ɖeka fia. Atiwo hã fe
mama etɔ̃lia fe ɖeka fia. Nenema ke gbe damawo katã hã fia.
8 Mawudɔla evelia ku efe kpẽ eye wotsɔ nane si lolo abe to ene eye wole
bibim la fu gbe ɖe atsiafu me. Atsiafu la fe mama etɔ̃lia fe ɖeka trɔ zu ʋu 9
Nugbagbe siwo katã le atsiafua me la, fe mama etɔ̃liawo fe ɖeka ku eye tɔdziʋu siwo
katã nɔ atsiafua dzi la fe mama etɔ̃lia fe ɖeka hã tsrɔ̃.
10 Mawudɔla etɔ̃lia ku efe kpẽ la, eye ɣletivi gã aɖe si le bibim abe akakati
gã aɖe ene la, ge tso dzifo va dze tɔsisiwo kple tsivudowo memama etɔ̃lia fe ɖeka
dzi, 11 ke ɣletivi sia ŋkɔe nye “Veve”. Ale tsiwo katã fe memama etɔ̃lia fe ɖeka trɔ
zu tsi veve. Ale ame geɖewo ku to tsi veve sia nono me.
12 Mawudɔla enelia ku efe kpẽ la. Tete wotsɔ nu xe ɣe, ɣleti kple ɣletiviwo
fe mama etɔ̃lia fe ɖeka ŋkume eye viviti do. Ale ŋkeke fe mama etɔ̃lia fe ɖeka
mekpɔ kekeli o, eye nenema ke zã fe mama etɔ̃lia fe ɖeka hã mekpɔ kekeli o.
13 Esi mele nu siawo kpɔm la, mese hɔ̃ aɖe si nɔ dzodzom le yame la gblɔ
kple gbe gã aɖe be, “Babaa! Babaa! Babaa na anyigbadzinɔlawo le kpẽ siwo
mawudɔla etɔ̃ mamlɛawo ava ku la ta!”
9 Mawudɔla atɔ̃lia ku efe kpẽ la eye mekpɔ ɣletivi si ge tso dzifo va dze
anyigba dzi la, wotsɔ ʋe globo la fe safui na ɣletivi sia. 2 Esi wòʋu nu le ʋe globoa
nu la, dzudzɔ do tso eme abe abolokpo gã aɖe mee dzudzɔ le dodom le ene. Dzudzɔ
gã la na be ɣe kple dziŋgɔlῖ do viviti. 3 Ûetsuviwo fe ha gã aɖe do go tso dzudzɔ la
me va anyigba dzi eye wona ŋusẽ wo be woawɔ nu abe ahɔ̃ siwo le anyigba dzi la
ene. 4 Wode se na wo be womagagblẽ gbe siwo le anyigba dzi loo alo numiemie alo
atiwo o, ke boŋ woagblẽ ame siwo Mawu fe nutrenu mele ŋgonu na o. 5 Womena
ŋusẽ wo be woawu wo o ke boŋ be woawɔ funyafunya wo dzinu atɔ̃. Ale fukpekpe
si me woto la nɔ abe ale si ame si ahɔ̃ te la sea vevee ene. 6 Le ŋkeke mawo me la,
amewo adi ku gake womakpɔe o. Ku adzro wo vevie gake ku asi abu ɖe wo.
7 Ûetsuviawo fe dzedzeme le abe sɔ siwo bla akpa hena aʋayiyi ene. Woɖɔ
nane ɖe ta si le abe sikafiakuku ene eye wofe mowo ɖi amegbetɔwo tɔ. 8 Wofe ɖa le
abe nyɔnuwo fe ɖa ene, eye wofe aɖuwo le abe dzatawo tɔ ene. 9 Wodo
akɔtakpoxɔnu siwo le abe gayibɔkɔtakpoxɔnuwo ene eye wofe aʋalawo fe hoowɔwɔ
le abe sɔwo kple tasiaɖamwo fe hoowɔwɔ ne wol• ɖe aʋa me la ene. 10 Asiketiwo
kple tiwo le wo si abe ahɔ̃wo tɔ ene eye ŋusẽ le wofe asiketiwo me be woawɔ
funyafunya amewo hena ɣleti atɔ̃. 11 Wofe fiae nye mawudɔla si le ʋe globo la dzi
kpɔm, ame si fe ŋkɔe nye Abadon le Hebrigbe me kple Apolion le Grikgbe me.
12 Babaadodo gbãtɔ nu va yi eye babaadodo eve bubuawo le mɔ dzi gbɔna.
13 Mawudɔla adelia ku efe kpẽ la. Tete mese gbe aɖe tso sikavɔsamlekpui si
nɔ Mawu ŋkume la fe lãdzowo gbɔ. 14 Gbe la gblɔ na mawudɔla adelia si lé kpẽ la
ɖe asi la bena, “Ðe ga mawudɔla ene, siwo wobla da ɖe Frat tɔsisi gã la to.” 15 Ale
woɖe ga mawudɔla ene siwo wodzra ɖo ɖi na gafofo vevi, ŋkeke vevi, dzinu vevi
kple fe vevi sia be woayi aɖawu amegbetɔfomea fe mama etɔ̃lia fe ɖeka. 16 Asrafo
siwo do sɔ la, fe xexlẽme anɔ miliɔn eve. Nye ŋutɔ mese wofe xexlẽme.
17 Sɔ kple sɔdola siwo mekpɔ le nye ŋutega me la fe dzedzeme nɔ ale: Wofe
akɔtakpoxɔnu biã hẽ abe dzo ene; ɖewo nɔ blɔ eye ɖewo hã ɖi aŋutiɖiɖi abe sulfakpe
ene. Sɔawo fe tawo ɖi dzatawo fe ta eye dzo, dzudzɔ kple sulfakpe do tso wofe
nuwo me. 18 Dzo fe dɔvɔ̃, dzudzɔ kple sulfakpe si do go tso sɔwo fe nume la, wu
amegbetɔfomea fe mama etɔ̃lia fe ɖeka 19 Sɔawo fe ŋusẽ le wofe nuwo kple
asiketiawo me elabena wofe asiketiwo le abe dawo ene eye ta li na asiketiawo, esiwo
wotsɔna dea abi amewo ŋui.
20 Amegbetɔfomea si susɔ, ame siwo dɔvɔ̃ siawo mewu o la, gbe tɔtrɔ le
wofe asiwo fe nu tovowo wɔwɔ me. Wogbe be yewomaɖe asi le gbɔgbɔ vɔ̃wo
subɔsubɔ, sika, klosalo, akɔbli, kpe kple atilegba siwo metea ŋu kpɔa nu, sea nu loo
alo zɔna la subɔsubɔ ŋuti o. 21 Nenema ke wometrɔ le wofe amewuwu, afakaka,
ahasiwɔwɔ alo fififi yome o.
Mawudɔla kple agbalẽ sue la
10 Tete mekpɔ mawudɔla triakɔ bubu wòtso dzifo gbɔna. Alilῖkpo nye awuɣlaya
wòdo eye anyieʋɔ le efe ta dzi, efe mo le abe ɣe ene eye efe afɔwo le abe dzosɔtiwo
ene. 2 Elé agbalẽ sue aɖe ɖe asi, esi le ʋuʋu le efe asifome. Etsɔ efe ɖusifɔ da ɖe
atsiafu me tsɔ efe miafɔ da ɖe anyigba dzi, 3 eye wòdo ɣli sesẽ aɖe abe dzata fe
gbeɖeɖe ene. Esi wòdo ɣlia la, dziɖegbe adreawo fe gbe ɖi. 4 Esi dziɖegbe adreawo
fo nu la, menɔ klalo be maŋlɔ nu gake mese gbe aɖe tso dzifo gblɔ nam be, “Tre nu
si dziɖegbe adreawo gblɔ la nu eye mègaŋlɔe da ɖi o.”
5 Ke mawudɔla si mekpɔ wònɔ tsitre ɖe atsiafu me kple anyigba dzi la, do efe
ɖusibɔ ɖe dzifo, 6 eye wòyɔ eya ame si nɔ agbe tegbetegbe, ame si wɔ dzifowo kple
nu siwo katã le wo me, anyigba kple nu siwo le edzi kple atsiafu kpakple nu siwo
katã le eme la fe ŋkɔ heka atam bena, “Heheɖemegbe aɖeke maganɔ anyi o! 7 Gake
le ŋkeke siwo me mawudɔla adrelia aku efe kpẽa la, Mawu fe nu ɣaɣla la ava eme
abe ale si ko wòɖe gbefãe na efe dɔla nyagblɔɖilawoe ene.”
8 Esi gbe si mese tso dzifo gafo nu nam la, egblɔ nam be, “Heyi nàxɔ agbalẽ
si le ʋuʋu le mawudɔla si le tsitre ɖe atsiafu me kple anyigba dzi la fe asime.”
9 Ale meyi ɖe mawudɔla la gbɔ eye mebiae be wòatsɔ agbalẽ sue la nam.
Egblɔ nam be, “Xɔe eye nàɖui. Atrɔ azu nu veve le wò dɔme, gake le wò nume ya
avivi abe anyitsi ene.” 10 Mexɔ agbalẽ sue la le mawudɔla la si eye meɖui. Evivi le
nye nume abe anyitsi ene ke esi meɖui vɔ la, etrɔ zu nu veve le nye dɔme. 11 Eyi
edzi gblɔ nam be, “Ele na wò be nàgagblɔ nya ɖi tso ame geɖewo, dukɔwo,
gbegbɔgblɔwo kple fiawo ŋuti.”
Dasefo eveawo
11 Wotsɔ afla si le abe nudzidzenu ene la nam eye wogblɔ nam be, “Yi,
nàdzidze Mawu fe gbedoxɔ la kple vɔsamlekpui la eye nàxlẽ mawusubɔ la siwo le
afi ma. 2 Ke ɖe xɔxɔnu gotatɔ le eme mègadzidzee o, elabena wotsɔe na Helatɔwo.
Woanya avuzi le du kɔkɔe la dzi ɣleti blaene-vɔ-ene sɔŋ, 3 mana ŋusẽ nye ɖasefo
eveawo eye woata akpanya agblɔ nya ɖi hena ŋkeke akpe ɖeka alafa eve blaade.” 4
Esiawoe nye amiti eve kple akaɖiti eve siwo le tsitre ɖe anyigba la fe Afetɔ la
ŋkume. 5 Ne ame aɖe dze agbagba be yeawɔ nuvevi wo la, dzo dona le wofe nume
hefiaa wofe futɔwo. Aleae ame si di be yeawɔ nuvevi wo la akui. 6 Ŋutsu siawo la,
ŋusẽ le wo si be woatu dziŋgɔlῖ ale be tsi magadza le ɣeyiɣi si me wole nya gblɔm
ɖi o, ŋusẽ le wo si be woatrɔ tsiwo woazu ʋu eye woada dɔvɔ̃ fomevi vovovowo ɖe
anyigba dzi zigbɔzi ale si wolɔ̃.
7 Azɔ ne wowu wofe ɖaseɖiɖi nu la, lã si ado tso ʋe globo la me la, ava wɔ
avu kpli wo, aɖu wo dzi eye wòawu wo. 8 Wofe ŋutilã kukuawo amlɔ du gã la fe
mɔtatawo dzi, du gã si wona ŋkɔe le nyamenya nu be Sodom kple Egipte, afi si
woklã wofe Afetɔ ɖe ati ŋu le. 9 Hena ŋkeke etɔ̃ kple afã la, amewo tso fome ɖe sia
ɖe, to ɖe sia ɖe, gbegbɔgblɔ ɖe sia ɖe kple dukɔ ɖe sia ɖe me akpɔ wofe ŋutilã
kukuawo, eye woagbe be yewomaɖi wo o. 10 Anyigbadzinɔlawo akpɔ
dziɖuɖudzidzɔ ɖe wo dzi eye woaɖu azã, aɖo nunanawo ɖe wo nɔewo elabena
nyagblɔɖila eve siawo wɔ funyafunya anyigbadzinɔlawo.
11 Ke le ŋkeke etɔ̃ kple afã la megbe la, agbegbɔgbɔ tso Mawu gbɔ ge ɖe
ame kukuawo me, wotsi tsitre eye ŋɔdzi gã aɖe lé ame siwo kpɔ wo. 12 Tete wose
gbe gã aɖe tso dzifo le gbɔgblɔm be, “Va dzime le afii.” Ale woyi dzifo le
alilῖkpowo me esi wofe futɔwo flɔ ŋku ɖe wo dzi.
13 Le gafofo ma ke me la, anyigba Ûuʋu ŋɔdzitɔe eye du la fe mama ewolia
dometɔ ɖeka mu dze anyi; ame akpe adre tsrɔ̃ le anyigbaʋuʋu la me. Ke ŋɔdzi lé
agbetsilawo eye wotsɔ ŋutikɔkɔe na dzifo Mawu la. 14 Babaadodo evelia nu va yi ke
etɔ̃lia gbɔna kpuie.
Kpẽ adrelia kuku
15 Mawudɔla adrelia ku efe kpẽ eye gbe sesẽ aɖewo ɖi le dzifonutowo me bena,
“Xexeame fe fiaɖufe la zu míafe Afetɔ kple efe Kristo la fe fiaɖufe, eye wòaɖu fia
tso mavɔ me yi mavɔ me.”
16 Eye amegaxoxo blaeve-vɔ-eneawo, ame siwo nɔ wofe fiazikpuiwo dzi le
Mawu ŋkume la tsyɔ mo anyi eye wosubɔ Mawu, 17 le gbɔgblɔm bena, “O Afetɔ
Mawu, Ŋusẽkatãtɔ, míeda akpe na wò, wò ame si li fifia eye nènɔ anyi kpɔ elabena
exɔ wò ŋusẽ triakɔ la eye nèdze dziɖuɖu gɔme. 18 Dukɔwo le nyanyram eye wò
dziku ɖiɖi va. Êeyiɣi de be woadrɔ̃ ʋɔnu kukuawo eye woatu fe na wò dɔla,
nyagblɔɖilawo, wò amekɔkɔeawo kple ame siwo dea bubu wò ŋku ŋuti, ame
gblɔewo kple ame gãwo siaa. Nenema ke míeda akpe na wò be nètsrɔ̃ ame siwo tsrɔ̃
anyigba la.”
19 Emegbe woʋu Mawu fe gbedoxɔ le dzifo eye wokpɔ Mawu fe
nubablaɖaka le efe gbedoxɔ me. Tete dzi ke dzo, dzi ɖe gbe, sokpewo ge, anyigba
ʋuʋu eye kpetsi gã aɖe dza.
Nyɔnu la kple ʋɔ driba la
12 Dzesi gã wɔnuku aɖe dze le dzifo. Nyɔnu aɖe si ta ɣe abe avɔ ene, ɣleti le efe
afɔ te eye wòɖɔ fiakuku si ŋu ɣletivi wuieve le la va do. 2 Fu nɔ efo eye wònɔ ɣli
dom esi wònɔ ku lém be yeadzi vi. 3 Emegbe dzesi bubu gadze le dzifo, ʋɔ driba,
gã, dzẽ aɖe si to ta adre, dzo ewo eye fiakuku adre le tawo nɛ la, va do. 4 Efe asiketi
kplɔ ɣletivi siwo le dziŋgɔlῖ ŋu la fe mama etɔ̃lia fe ɖeka eye wòhe wo fu gbe ɖe
anyigba. Ûɔ driba la nɔ tsitre ɖe nyɔnu si nɔ ku lém la ŋkume eye wòle klalo be
yeavuvu vidzῖ si nyɔnua adzi 5 Nyɔnu la dzi ŋutsuvi, ame si ava ɖu dukɔwo katã dzi
kple gatikplɔ. Tete woxɔ ɖevi la le esi kaba tsɔ yi ɖe Mawu kple efe fiazikpui la
gbɔe. 6 Emegbe nyɔnu la si yi gbedzi ɖe tefe si Mawu dzra ɖo ɖi nɛ afi si woakpɔ
eta le hena ŋkeke akpe ɖeka alafa eve blaade. 7 Eye aʋa dzɔ le dzifo. Mikael kple
efe mawudɔlawo wɔ aʋa kple ʋɔ driba la eye ʋɔ driba la kple efe dɔlawo hã wɔ aʋa
kpli wo. 8 Ke ʋɔ driba la fe ŋusẽ metri akɔ o ale wobu wofe nɔfe le dzifo. 9 Wotsɔ
ʋɔ driba gã la, da xoxo si woyɔna be gbɔgbɔ vɔ̃ alo Satana, ame si kplɔ xexeame
katã trae la fu gbe. Wotsɔ eya ŋutɔ kple efe dɔlawo fu gbe ɖe anyigba.
10 Tete mese gbe sesẽ aɖe tso dzifo le gbɔgblɔm be, “Azɔ ko míafe Mawu la
fe ɖeɖe, ŋusẽ kple fiaɖufe la kpakple efe Kristo fe dziɖuɖu fe ŋusẽ la va ɖo; elabena
wotsɔ mía nɔviawo nutsola, ame si nɔa wo nu tsom zã kple keli le Mawu ŋkume la
fu gbe ɖe anyigba. 11 Woɖu edzi to Alẽvi la fe ʋu kple wofe ɖaseɖiɖi me. Womelɔ̃
wofe agbe nenema gbegbe be woayi sisi ge le ku nu o. 12 Eya ta dzi nedzɔ mi, mi
dzifowo kple mi ame siwo nɔ wo me! Ke babaa na anyigba kple atsiafu elabena
Satana ɖi va mia gbɔ! Dzi le ekum vevie elabena enyae be yefe ɣeyiɣi la le kpuie.”
13 Esi ʋɔ driba la kpɔ be wotsɔ ye fu gbe ɖe anyigba la, eti nyɔnu si dzi
ŋutsuvi la yome. 14 Wotsɔ hɔ̃ gã aɖe fe aʋala eveawo na nyɔnu la ale be wòate ŋu
adzo ayi ɖe tefe si wodzra ɖo ɖi nɛ le gbedzi, afi si woakpɔ eta le hena ɣeyiɣi aɖe,
ɣeyiɣiwo kple ɣeyiɣi afã le afi si ʋɔ driba la mate ŋu ade o. 15 Tete ʋɔ driba la tu tsi
to efe nume esi ɖuɖu abe tɔsisi ene ne wòaɖɔ alé nyɔnu la eye tɔsisi la nakplɔe
adzoe. 16 Ke anyigba la kpe ɖe nyɔnu la ŋu esi wòke efe nu hemi tɔsisi si ʋɔ driba la
tu to efe nume. 17 Dzi ku ʋɔ driba la vevie ɖe nyɔnu la ŋu eye wòyi be yeaɖawɔ aʋa
kple efe dzidzimevi mamlɛawo, ame siwo ɖoa to Mawu kple efe sededewo eye wolé
Yesu me ʋuʋu me ɖe asi sesῖe.
Lã wɔadã si do go tso atsiafu me
13 Ale ʋɔ driba la nɔ tsitre ɖe atsiafua to. Tete mekpɔ lã wɔadã aɖe wodo go tso
atsiafu me gbɔna. Eto dzo ewo kple ta adre; fiakuku ewo nɔ dzoawo dzi eye woŋlɔ
busuŋkɔwo ɖe ta adreawo dometɔ ɖe sia ɖe ŋu. 2 Lã wɔadã si mekpɔ la ɖi lãkle gake
efe afɔwo nɔ abe sisiblisi tɔwo ene eye efe nu le abe dzata tɔwo ene. Ûɔ driba la tsɔ
efe ŋusẽ, fiazikpui kple dziɖuɖuŋusẽ na lã wɔadã la. 3 Edze abe lã wɔadã la fe tawo
dometɔ ɖeka ɖe wòxɔ abi vevie ene gake abi gã si wòxɔ la ku. Xexeame katã fe nu
ku eye wodze lã wɔadã la yome. 4 Amewo subɔ ʋɔ drῖba la elabena etsɔ dziɖuɖu fe
ŋusẽ na lã wɔadã la, eye wosubɔ lã wɔadã la hã hebia be, “Ame kae le abe lã wɔadã
la ene? Ame kae ate ŋu awɔ aʋa kplii?”
5 Wona nu lã wɔadã la be wòagblɔ adegbefonyawo kple busunyawo eye be
wòaɖu dzi hena ɣleti blaene-vɔ-ene. 6 Eke efe nu be yeagblɔ busunya ɖe Mawu ŋu
eye yeafo ɖi efe ŋkɔ, efe nɔfe kple ame siwò katã li kplii le dzifo. 7 Wona ŋusẽe be
wòawɔ aʋa kple amekɔkɔeawo eye woaɖu wo dzi. Nenema kee wona dziɖuɖuŋusẽe
ɖe to sia to, fome sia fome, gbegbɔgblɔ sia gbegbɔgblɔ kple dukɔ sia dukɔ dzi. 8
Anyigbadzitɔwo katã asubɔ lã wɔada la, ame siwo fe ŋkɔwo womeŋlɔ ɖe Alẽvi si
wowu tso xexeame fe gɔmedzedze ke la fe agbegbalẽ la me o.
9 Ame si to senu li na la, nesee.
10 Ne ame aɖe ayi aboyome la, aboyomee wòayi. Ne woawu ame aɖe kple yi
la, yie woatsɔ awui. Esia hiã na dzigbɔɖi le dzidodo me kple nutefewɔwɔ le
amekɔkɔeawo fe akpa dzi.
Lã wɔadã si do go tso anyigba fe tume
11 Eye mekpɔ lã wɔadã bubu wònɔ dodom tso anyigba fe tume. Eto dzo eve abe
agbovi ene gake enɔ nu fom abe ʋɔ driba ene. 12 Ewɔ lã wɔadã gbãtɔ fe
dziɖuɖuŋusẽwo katã ŋutidɔ ɖe lã wɔadã gbãtɔ tefe eye wòna be anyigba kple
edzinɔlawo katã nasubɔ lã wɔadã gbãtɔ, ame si fe kubi wowɔ wòku. 13 Ewɔ dzesi
kple nukunu gãwo eye wòna be dzo gɔ̃ hã ge tso dzifo va dze anyi le amewo fe
ŋkume. 14 Le ŋusẽ si wonɛ be wòawɔ nukunuwo ɖe lã wɔadã gbãtɔ tefe ta la, eble
anyigbadzitɔwo katã. Ede se na wo be woali legba abe bubudede lã wɔadã si ŋu
wode abi kple yi eye wògale agbe la ŋu ene. 15 Wona ŋusẽe be woade gbɔgbɔ lã
wɔadã gbãtɔ fe legba me ale be legba la nate ŋu afo nu eye be woawu ame siwo katã
gbe be yewomasubɔ lã wɔadã la fe legba o. 16 Nenema kee wòzi ame sia ame,
suewo kple gãwo, kesinɔtɔwo kple ame dahewo, ablɔɖeviwo kple kluviwo dzi be
woade dzesi wofe nuɖusibɔ alo wofe ŋgonu, 17 ale be ame aɖeke mate ŋu afle nu alo
adzra nu o negbe ɖe ko wòxɔ dzesi si nye lã wɔadã la fe ŋkɔ, alo xexlẽme si nye efe
ŋkɔ.
18 Esia hiã nunya. Ne sidzedze le ame aɖe si la, nebu akɔnta le xexlẽme dzesi
si nye lã wɔadã la fe ŋkɔ ŋuti, elabena enye ame fe xexlẽme fe dzesi. Efe xexlẽme fe
dzesie nye alafa ade blaade-vɔ-ade.
Alẽvi la kple ame akpe alafa ɖeka blaene-vɔ-ene
14 Kasia mekpɔ Alẽvi la le ŋkunyeme. Enɔ tsitre ɖe Zion to dzi eye ame akpe
alafa ɖeka blaene-vɔ-ene, ame siwo fe ŋgowo nu woŋlɔ eŋkɔ kple Fofoa tɔ ɖo la nɔ
tsitre ɖe egbɔ. 2 Mese gbe aɖe tso dzifo abe tsi geɖewo fe howɔwɔ alo dzi fe
gbeɖeɖe ene. Gbe si mese la, nɔ abe kasaŋkufolawoe nɔ wofe kasaŋkuwo fom ene. 3
Tete wodzi ha yeye le fiazikpui la ŋgɔ kple nugbagbe eneawo kpakple
amegãxoxoawo fe ŋkume. Ame aɖeke mete ŋu srɔ̃ ha la o negbe ame akpe alafa
ɖeka blaene-vɔ-ene, ame siwo woɖe tso anyigbadzi la ko. 4 Ame siawoe nye ame
siwo mefo ɖi wo ɖokuiwo kple nyɔnunya o elabena wowɔ wo ɖokuiwo kɔkɔe.
Wokplɔa Alẽvi la ɖo afi sia afi si wòyina. Wofle wo tso amegbetɔwo dome eye
wotsɔ wo na Mawu kple Alẽvi la abe nukuwo fe gbãtɔwo ene. 5 Womekpɔ alakpa
aɖeke le wofe nume o elabena wonye mokakamanɔŋutɔwo.
Mawudɔla etɔ̃awo kple wofe gbedeasiwo
6 Tete mekpɔ mawudɔla bubu wònɔ dzodzom le yame eye nyanyui mavɔ la le esi ne
wòaɖe gbefãe na ame siwo le anyigba dzi, na dukɔ ɖe sia ɖe, to ɖe sia ɖe gbe gbɔ
gblɔ ɖe sia ɖe kple fome ɖe sia ɖe. 7 Egblɔ kple gbe gã aɖe be, “Mivɔ̃ Mawu eye
mitsɔ ŋutikɔkɔe nɛ elabena efe ʋɔnudɔdrɔ̃ fe gafofo la va ɖo. Misubɔ eya ame si wɔ
dzifowo, anyigba, atsiafu kple tsidzidziwo.”
8 Mawudɔla evelia kplɔe ɖo le ɣli dom be, “Womui! Womu Babilonia Gã la,
Babilonia si na dukɔwo no efe ahasiwɔwɔ fe dɔmedzoewain la.”
9 Mawudɔla etɔ̃lia kplɔ wo ɖo le gbɔgblɔm kple gbe gã aɖe be, “Ne ame aɖe
asubɔ lã wɔadã la kple efe legba eye wòaxɔ efe dzesi ɖe ŋgonu alo efe asi ŋuti la, 10
eya hã ano Mawu fe dɔmedzoe fe wain si wokɔ ɖe Mawu fe dziku helihelῖ fe kplu la
me wòyɔ banaa. Woawɔ funyafunyae kple aŋɔdzo le mawudɔla kɔkɔeawo kple Alẽvi
la ŋkume. 11 Eye wofe fuwɔame fe dzudzɔ atu ayi dzime tso mavɔ me yi mavɔ me.
Dzudzɔ aɖeke meli na ame siwo subɔ lã wɔadã la kple efe legba la zã kple keli o alo
na ame si xɔ efe ŋkɔ fe dzesi ɖe efe ŋgonu o.” 12 Esia hiã dzigbɔɖi le dzidodo me le
ame kɔkɔeawo fe akpa dzi, ame siwo wɔa Mawu fe sededewo dzi eye wonɔa
nutefewɔwɔ, dzi na Yesu.
13 Ke mese gbe aɖe tso dzifo le gbɔgblɔm be, “Ŋlɔ be, ‘Woayra ame siwo ku
le Afetɔ la me tso azɔ dzi heyina’.” Ẽ, gbɔgbɔ la le gbɔgblɔm be, “woadzudzɔ tso
wofe dɔwɔwɔwo me elabena wofe nuwɔnawo adze wo yome.”
Xexeame fe nuŋeɣi la do
14 Tete mekpɔ alilῖkpo ɣi aɖe le nye ŋkume eye ame aɖe si le abe, “amegbetɔvi la
ene” la bɔbɔ nɔ anyi ɖe alilῖkpo la dzi. Sikafiakuku le ta nɛ eye wòlé hɛ gobe ɖaɖe
ɖe asi. 15 Kasia mawudɔla bubu do go tso gbedoxɔ la me eye wòdo ɣli kple gbe sesẽ
gblɔ na ame si nɔ anyi ɖe alilῖkpo la dzi gblɔ bena, “Tsɔ wò hɛ gobe la eye nàxa nu
elabena nuŋeɣi ɖo eye anyigba fe nukuwo ɖi hena xaxa.” 16 Ale ame si nɔ alilῖkpoa
dzi la, nye efe hɛ gobe la ɖe anyigba blibo la tame, ale wòxa nukuwo le anyigba la
dzi.
17 Mawudɔla bubu do go tso gbedoxɔ si le dzifo la me. Hɛ gobe ɖaɖe nɔ eya
hã sime. 18 Mawudɔla bubu kplɔ eya hã ɖo; eyae nye ame si kpɔa dzo la dzi. Edo go
tso vɔsamlekpui la me eye wògblɔ na ame si lé hɛ gobe ɖaɖe la ɖe esi la kple gbe
sesẽ aɖe be, “Tsɔ wò hɛ gobe ɖaɖe la eye nàxa wainkpowo le anyigba fe wainkawo
ŋu elabena efe waintsetseawo ɖi.” 19 Mawudɔla la nye efe hɛ gobe la ɖe anyigba dzi
eye wòxa efe waintsetsewo hetsɔ wo trɔ ɖe Mawu fe dɔmedzoe fe wainfiafe gã la. 20
Wonya avuzi le wo dzi le wainfiafe la le du la godo, ʋu si tso wainfiafe la eye efe
kɔkɔme anɔ abe sɔ si wobla akpa na la ene; afi si ke wòsi ɖo la anɔ abe kilomita
alafa etɔ̃ ene.
Mawudɔla adreawo kple dɔvɔ̃ adreawo
15 Eye mekpɔ dzesi gã, wɔnuku bubu le dzifo: mawudɔla siwo lé dɔvɔ̃ adre
mamlɛawo ɖe asi, mamlɛawo elabena woawoe wu Mawu fe dɔmedzoe la nu. 2 Azɔ
la mekpɔ nane si le abe ahuhɔ̃etsiafu si wotɔtɔ kple dzo la ene eye ame siwo ɖu lã
wɔadã la, efe legba kple efe ŋkɔ fe xexlẽmedzesi dzi la le tsitre ɖe atsiafua to. Wolé
kasaŋku siwo Mawu tsɔ na wo la ɖe asi, 3 eye wodzi, Mose, Mawu fe dɔla fe ha
kple Alẽvi la fe ha be,
“Afetɔ Mawu, Ŋusẽkatãtɔ,
Wò nuwɔnawo lolo eye wowɔ nuku.
Blemafia,
Wò mɔwo le dzɔdzɔe eye wonye nyatefe.
4 O Afetɔ, ame kae mavɔ̃ wò,
Eye wòatsɔ ŋutikɔkɔe ana wò ŋkɔ o?
Elabena wò koe le kɔkɔe
Dukɔwo katã ava
Eye woasubɔ wò
Elabena woɖe wò nudzɔdzɔewɔwɔwo fia.”
5 Le esia megbe la, mekpɔ gbedoxɔ si le dzifo, si nye ɖaseɖiɖi fe agbadɔ
wònɔ ʋuʋu. 6 Mawudɔla adre siwo lé dɔvɔ̃ adreawo ɖe asi la, do go tso gbedoxɔ la
me. Wodo aklala biɖibiɖi fe awu dzadzɛwo eye wotsɔ sikalidziblanu tso gae ɖe
akɔta. 7 Tete nugbagbe eneawo dometɔ ɖeka tsɔ sikagba adre siwo yɔ f•u kple
Mawu fe dɔmedzoe helihelῖ, Mawu si le agbe tegbetegbe la, na mawudɔla adreawo,
8 eye gbedoxɔ la me yɔ f•u kple dzudzɔ si tso Mawu fe ŋutikɔkɔe kple efe ŋusẽ gbɔ.
Ame aɖeke mete ŋu age ɖe gbedoxɔa me o va se ɖe esime mawudɔla adreawo fe
dɔvɔ̃ adreawo nu va yi.
Mawu fe dɔmedzoekplu adreawo
16 Eye mese gbe gã aɖe tso gbedoxɔ la me le gbɔgblɔm na mawudɔla adreawo
bena, “Miheyi ne miatrɔ Mawu fe dɔmedzoekplu adreawo akɔ ɖe anyigba dzi.” 2
Mawudɔla gbãtɔ yi ɖatrɔ efe kplu kɔ ɖe anyigba dzi eye dɔvɔ̃ la na be abi makumaku
kple abi si naa wosea veve la, kaka ɖe ame siwo xɔ lã wɔadã la fe dzesi eye wosubɔ
efe legba la dome.
3 Mawudɔla evelia trɔ efe kplu la kɔ ɖe atsiafu dzi eye wòtrɔ zu ʋu, ʋu si le
abe ame kuku tɔ ene eye nugbagbe ɖe sia ɖe ku le atsiafu la me. 4 Mawudɔla etɔ̃lia
trɔ efe kplu la kɔ ɖe tɔsisiwo kple tsidzidziwo dzi eye woawo hã trɔ zu ʋu. 5 Tete
mese mawudɔla si kpɔa tsinyawo dzi la gblɔ bena,
“Wò la, wò ʋɔnudɔdrɔ̃ siawo le etefe,
Wò, kɔkɔetɔ si li fifia eye nènɔ anyi kpɔ
Wò afiatsotsowo le etefe.
6 Elabena, wokɔ wò amekɔkɔewo kple wo nyagblɔɖilawo fe ʋu ɖe anyi
Eye nèkpe ʋu na wo be woano
Abe ale si dze wo ene.”
7 Mese vɔsamlekpui la ɖo eŋu be,
“Ẽ, Afetɔ Mawu, Ŋusẽkatãtɔ, wò ʋɔnudɔdrɔ̃wo nye nyatefe eye wole dzɔdzɔe.”
8 Mawudɔla enelia trɔ efe kplu la ɖe ɣe dzi eye wona ŋusẽ ɣe la be wòatsɔ
dzo fe ŋusẽ aɖu amewoe. 9 Êe la ɖu wo vevie ale gbegbe be wofo fi de Mawu fe
ŋkɔ, ame si kpɔ ŋusẽ ɖe dɔvɔ̃ siawo dzi. Ke wogbe be yewomatrɔ dzime atsɔ
ŋutikɔkɔe anɛ o.
10 Mawudɔla atɔ̃lia trɔ efe kplu la kɔ ɖe lã wɔadã la fe fiazikpui dzi eye viviti
nye tsyɔ efe fiaɖufe la. Amewo ɖu aɖe le vevesese ta, 11 eye wofo fi de Dzifomawu
la le wofe vevesesewo kple abi siwo woxɔ la ta. Gake wogbe be yewomatrɔ le
yewofe nuwɔnawo yome o.
12 Mawudɔla adelia trɔ efe kplu la kɔ ɖe Frat tɔsisi gã la dzi eye emetsi la
katã mie, ne wòadzra mɔ ɖo na ɣedzefefiawo. 13 Tete mekpɔ gbɔgbɔ makɔmakɔ etɔ̃
siwo ɖi akpɔkplɔwo. Wodo go tso ʋɔ driba la fe nume kple lã wɔadã la fe nume,
kpakple aʋatsonyagblɔɖila la fe nume. 14 Wonye gbɔgbɔ vɔ̃, siwo le nukunuwo wɔm
eye wodona yina ɖe xexemefiawo gbɔ ne woafo wo nu fu hena aʋawɔwɔ le Mawu
Ŋusẽkatãtɔ la fe ŋkeke gã la dzi.
15 “Kpɔ ɖa, megbɔna abe fiafitɔ ene! Woayra ame si le ŋudzɔ eye efe awuwo
gale esi ale be masi adzo amamae eye wòaɖe efe ŋukpefe ɖe go o.”
16 Tete wofo fiawo katã nu fu ɖe tefe aɖe si woyɔna le Hebrigbe me be
Armagedon.
17 Mawudɔla adrelia tsɔ efe kplu la trɔ ɖe yame eye gbe gã aɖe ɖi tso
gbedoxɔ la me kple fiazikpui la gbɔ nɔ gbɔgblɔm be, “Wowu enu vɔ!” 18 Tete dzi
ke dzo, dzi ɖe gbe, sokpewo ge eye anyigba ʋuʋu ŋɔdzitɔe. Anyigba meʋuʋu kpɔ
nenema tso ɣesiɣi wowɔ amegbetɔ ɖe anyigbadzi o, elabena anyigbaʋuʋu la nu sẽ
ŋutɔ. 19 Du gã la ma ɖe akpa etɔ̃ me eye dukɔwo fe duwo mu dze anyi. Mawu ɖo
ŋku Babilonia Gã la dzi eye wòtsɔ kplu si yɔ f•u kple efe dɔmedzoe helihelῖ fe wain
la nɛ. 20 Ƒukpo ɖe sia ɖe si dzo, womegakpɔ towo gɔ̃ hã o 21 tsikpe gã aɖe dza tso
dzifo, eye tsikpe ɖeka fe kpekpeme anɔ kilogram blaade-vɔ-atɔ̃. Woge va dze amewo
dzi le anyigba. Ameawo fo fi de Mawu le tsikpe fe dɔvɔ̃ la ta elabena dɔvɔ̃ la dzi ŋɔ
ŋutɔ.
Gbolo Gã la kple lã wɔadã la
17 Mawudɔla adreawo dometɔ ɖeka, si lé kplu adreawo ɖe asi la, va gblɔ nam
bena, “Va, mafia tohehe si woatsɔ ana Gbolo Gã si nɔ anyi ɖe tsi geɖewo dzi la wò.
2 Anyigbadzifiawo wɔ ahasi kplii eye anyigbadzitɔwo no efe ahasiwɔwɔ fe wain
mu.”
3 Tete mawudɔla la kɔm le gbɔgbɔ me yi gbedzi, afi ma mekpɔ nyɔnu aɖe si
nɔ anyi ɖe lã hẽ aɖe dzi esi ŋu busuŋkɔwo le. Lã la to ta adre kple dzo ewo. 4 Nyɔnu
la do awu legbe si wotɔ kple avɔ blɔ kple avɔ dzẽ, eye wòde sikakɔga keklẽwo,
kpexɔasidzonuwo kple dzonu bubuwo kɔ. Sikakplu si yɔ f•u kple ŋunyɔnuwo kple
efe ahasiwɔwɔ fe ŋunyɔnu la le esi. 5 Woŋlɔ ŋkɔ si nye nya ɣaɣla la ɖe efe ŋgonu,
“Babilonia Gã la, gbolowo kple anyigbadziŋunyɔnuwo dada.”
6 Mekpɔ be nyɔnu la mu amekɔkɔewo kple ame siwo ɖi ɖase le Yesu ŋuti la
fe ʋu. Esi mekpɔe la, nye mo wɔ yaa. 7 Tete mawudɔla la biam be, “Nu ka ŋuti wò
mo wɔ yaa ɖo? Maɖe nyɔnua kple lã si dom wòle, lã si to ta adre kple dzo ewo fe nu
ɣaɣla me na wò. 8 Lã si nèkpɔ la, nɔ anyi tsã, gake megali fifia o, eye ado go tso ʋe
globo la me ayi efe tsɔtsrɔ̃ la me. Anyigbadzitɔ siwo fe ŋkɔwo womeŋlɔ ɖe
agbegbalẽa me tso xexeame fe gɔmedzedzea me o la fe mo awɔ yaa ne wokpɔ lã la
elabena enɔ anyi tsã ke megali fifia o, gake agatrɔ ava.
9 “Nya sia hiã na susu si me nunya le. Ta adreawo nye togbɛ adre siwo dzi
nyɔnu la nɔ anyi ɖo. Woganye fia adrewo hã. Wo ame atɔ̃ dze anyi, ɖeka li fifia eye
ɖeka mekpɔ va haɖe o. Ke ne eva va la, anɔ anyi hena ɣeyiɣi kpui aɖe ko. 11 Lã si
nɔ anyi kpɔ eye megali fifia o lae nye fia enyilia: Enye fia adreawo dometɔ ɖeka eye
wòyina ɖe efe tsɔtsrɔ̃ la me.
12 “Dzo ewo siwo nèkpɔ la, nye fia ewo siwo si fiaɖufe mesu haɖe o, gake
la, woana dziɖuɖuŋusẽwo abe fiawo ene kpe ɖe lã la ŋu hena gafofo ɖeka. 13
Taɖodzinu ɖeka le wo si eye woatsɔ wofe ŋusẽ kple dziɖuɖuŋusẽ ana lã la. 14
Woawɔ aʋa kple Alẽvi la gake Alẽvi la aɖu wo dzi elabena eyae nye afetɔwo dzi
Afetɔ kple fiawo dzi Fia la eye efe ame tiatiawo, ame siwo wòyɔ kple ame siwo dze
eyome le anukware me la, anɔ egbɔ.”
15 Mawudɔla la yi edzi gblɔ nam be, “Tsi siwo nèkpɔ esiwo dzi gbolo la nɔ
anyi ɖo la nye amewo, amehawo, dukɔwo kple gbegbɔgblɔwo. 16 Lã la kple efe dzo
ewo siwo nèkpɔ la, alé fu gbolo la, woahee va gbegblẽ me eye woagblẽe ɖi amamae.
Woaɖu efe lã eye woatɔ dzoe, 17 elabena Mawu tsɔe de wofe dzime be woana efe
tameɖoɖo nava eme ne woalɔ̃ atsɔ wofe ŋusẽ ana lã la ne wòatsɔ aɖu dzii va se ɖe
esime Mawu fe nyawo ava eme. 18 Nyɔnu si nèkpɔ la eyae nye du gã si le
anyigbadzifiawo dzi ɖum.”
Babilonia fe anyidzedze
18 Le esia megbe la, mekpɔ mawudɔla bubu wòɖi tso dzifo gbɔna. Ŋusẽ gã aɖe
nɔ esi eye efe ŋutikɔkɔe na anyigbadzi klẽ. 2 Edo ɣli kple gbe gã aɖe be, “Womui!
Womu Babilonia Gã la! Eva zu afe na gbɔgbɔ vɔ̃wo kple mɔ sesẽ na gbɔgbɔ
makɔmakɔwo kpakple xadza na xevi makɔmakɔwo kple xevi siwo womeɖuna o, 3
elabena dukɔwo katã no efe dɔmedzoe fe wain si nye efe gbolowɔwɔ.
Anyigbadzifiawo wɔ ahasi kplii eye anyigbadzisitsala gãwo zu hotsuitɔ gãwo to efe
kesinɔnu gbogboawo me.”
4 Tete mese gbe bubu tso dzifo le gbɔgblɔm be, “Mido go le wo dome, nye
amewo be miagakpɔ gome le wofe nu vɔ̃wo me o, be wofe dɔvɔ̃wo dometɔ aɖeke
nagava mia dzi o. 5 Elabena wofe nu vɔ̃wo li kɔ yi ɖe dzifo ke eye Mawu ɖo ŋku
wofe nu tovowo wɔwɔ dzi. 6 Wɔe nɛ abe ale si wòwɔ ene. Ðo etefe nɛ zigbɔzi eve
ɖe nu si wòwɔ la ta. Tɔtɔ eya ŋutɔ fe kplu eve ne nàtsɔ anɛ. 7 Egblɔ le efe dzime
dadatɔe be, ‘menɔ anyi abe nyɔnufia ene, nyemenye ahosi o eye nyemafa konyi akpɔ
o.’ Eya ta tsɔ fuwɔame kple vevesese nɛ wòasɔ gbɔ abe ale si wòtsɔ ŋutikɔkɔe kple
kesinɔnuwo na eɖokui ene. 8 Ale be le ŋkeke ɖeka me la, efe dɔvɔ̃wo ava fo ɖe edzi,
esiwo nye ku, konyifafa kple dɔwuame. Dzo ava fiae keŋkeŋ elabena ŋusẽtɔe nye
Afetɔ Mawu, ame si drɔ̃ ʋɔnui.
9 “Ne anyigbadzifia siwo wɔ ahasi kplii eye wokpɔ gome le efe kesinɔnuwo
me kpɔ dzo si wotɔe fe dzudzɔ la, woafa avi eye woafa nɛ. 10 Efe fuwɔame ado
ŋɔdzi na wo ale gbegbe be woanɔ adzɔge ke anɔ avi fam kple ɣli be, ‘Babaa! O du
gã, babaa na wò. O Babilonia, du si ŋu ŋusẽ le! Le gafofo ɖeka me, wò tsɔtsrɔ̃ va ɖo!
11 “Anyigbadzisitsalawo afa avi eye woafa nɛ elabena ame aɖeke megale
wofe adzɔnuwo flem o. 12 Adzɔnu siawoe nye sika, klosalo, kpexɔasiwo, dzonuwo,
aklala biɖibiɖiwo, ago, sedavɔ, avɔ dzῖwo, sitronʋufo vovovowo, kple nu vovovo
siwo wowɔ kple nyiɖu, ati xɔasiwo, akɔbli, gayibɔ kple kpexɔasiwo. 13 Bubuawoe
nye atikeʋeʋẽ, sinamɔn, detsifonuʋeʋẽwo, dzudzɔʋeʋẽdonuwo, kotoklobo, lifi, wain,
amitimi, wɔ meme, mɔlu, nyiwo, alẽwo, sɔwo kple wofe tasiaɖamwo, kluviwo kple
amewo fe luʋɔwo.
14 “Wo katã woagblɔ be, ‘kutsetse si nèdi vevie la do le asiwòme. Wò
kesinɔnuwo kple wò atsyɔ̃ hã tsrɔ̃; womagatrɔ agbɔ gbeɖe o.’ 15 Asitsala siwo dzra
nu siawo eye wokpɔ wofe kesinɔnuwo tso egbɔ la, atsi tre ɖe adzɔge ke le ŋɔdzi si lé
wo le efe fuwɔame ta la ta. Woafa avi, afa konyi, 16 eye woado ɣli be, ‘Babaa! O du
gã si do aklala biɖibiɖi kple avɔ dzῖ kpakple avɔ blɔtɔ fe awulegbe eye nède
sikakɔwla si le dzo dam, kpexɔasidzonuwo kple dzonu fufuiwo, babaa na wò! 17 Le
gafofo ɖeka pɛ ko me la, wò kesinɔnu gbogbo siawo tsrɔ̃!
“Azɔ la, kuɖɔɖola ɖe sia ɖe, ame siwo katã ɖoa tɔdziʋu, tɔdziʋukulawo, kple
ame siwo katã kpɔa wofe abolo tsoa fudzidɔwɔwɔ me la katã anɔ adzɔge. 18 Ne
wokpɔ dzo si wotɔe fe dzudzɔ le tutum la, woado ɣli be, ‘Du aɖe nɔ anyi kpɔ abe du
gã sia enea?’ 19 Woalɔ ke akɔ ɖe tame, woafa avi eye woado konyifaɣli be, ‘Babaa!
O du gã, afi si ame siwo katã si tɔdziʋu si nɔa fu dzi le la, kpɔ wofe kesinɔnuwo le.
Babaa na wò! Le gafofo ɖeka pɛ ko me, wotsrɔ̃e keŋkeŋ. 20 O dzifo, dzɔ dzi le eya
amea ta! Mi amekɔkɔewo, apostolowo kple nyagblɔɖilawo, mitso aseye! Elabena
Mawu drɔ̃ ʋɔnui ɖe ale si wòwɔ fu mi la ta.’ ”
21 Tete mawudɔla triakɔ aɖe tsɔ kpe aɖe si fe lolome anɔ abe wɔtute ene la,
fu gbe ɖe atsiafu me eye wògblɔ be, “Aleae woatsɔ dziku kple ŋusẽ afu Babilonia,
du gã la, anyii eye magafɔ gbeɖe o. 22 Kasaŋkufolawo, hadzilawo, dzekulawo kple
kpẽkulawo la, womagase wofe ŋkɔ le mewò akpɔ gbeɖe o. Nenema kee womagakpɔ
asinudɔwɔla aɖeke tɔgbi le mewò akpɔ gbeɖe o. Womagase wɔtutewo fe wɔtutu le
mewò akpɔ gbeɖe o. 23 Womagakpɔ akaɖi fe bibi le mewò akpɔ gbeɖe o. Nenema
kee ŋugbetɔ kple ŋugbetɔsrɔ̃ fe gbe magaɖi le mewò akpɔ gbeɖe o. Wò asitsalawoe
nye ame xɔŋkɔwo le xexeame ètsɔ wò akunyawɔwɔ kplɔ dukɔwo katã trae. 24
Wokpɔ nyagblɔɖilawo kple amekɔkɔewo kpakple ame siwo katã wowu le anyigba
dzi la fe ʋu le mewò”
Dzifonɔlawo dzi Haleluya
19 Le esia megbe la, mese nane si ɖi abe ameha gã aɖee le ɣli dom le dzifo ene
be “Haleluya! Ðeɖe kple ŋutikɔkɔe kpakple ŋusẽ nye míafe Mawu la tɔ, 2 elabena
efe ʋɔnudɔdrɔ̃wo nye nyatefe eye wole dzɔdzɔe. Ebu fɔ gbolo gã la, ame si do gu
anyigba to efe ahasiwɔwɔwo me. Ebia hlɔ̃ ɖe efe dɔlawo fe ʋu ta.”
3 Wogado ɣli ake be, “Haleluya! Efe dzotɔtɔ fe dzudzɔ le tutum le dzime yim
tso mavɔ me yi mavɔ me.”
4 Amegãxoxo blaeve-vɔ-eneawo kple nugbagbe eneawo tsyɔ mo anyi eye
wosubɔ Mawu, ame si nɔ anyi ɖe fiazikpui la dzi. Wodo ɣli be, “Amen, Haleluya!”
5 Tete gbe aɖe ɖi tso fiazikpui la gbɔ le gbɔgblɔm bena, “Mikafu míafe
Mawu la, mi efe dɔlawo katã, mi ame siwo vɔ̃nɛ, ame gblɔewo kple ame deŋgɔwo
siaa!”
6 Tete mese nu si ɖi abe ameha gã aɖe fe gbe, abe tsi geɖewo fe sisi fe
howɔwɔ alo dzi fe gbeɖeɖe sesẽ aɖe ene be, “Haleluya! Elabena míafe Afetɔ, Mawu,
Ŋusẽkatãtɔ lae le dzi ɖum. 7 Mina míadzɔ dzi, atso aseye eye míatsɔ ŋutikɔkɔe nɛ!
Elabena Alẽvi la fe srɔ̃ɖeŋkekenyui la ɖo eye efe ŋugbetɔ la dzra eɖokui ɖo le klalo.
8 Wotsɔ aklala biɖibiɖi fe awu si le dzo dam eye eŋuti kɔ la nɛ be wòado.” Aklala
biɖibiɖi nye dzɔdzɔenyenye fe dɔ siwo amekɔkɔeawo wɔ la fe dzesi.
9 Tete mawudɔla la gblɔ nam be, “Ŋlɔ be, ‘Woayra ame siwo wokpe va
Alẽvi la fe srɔ̃ɖeɖe fe fiẽnuɖufe!’ ” Egblɔ kpe ɖe eŋu be, “Esiawoe nye Mawu fe
nya vavãwo.” 10 Esi wògblɔ esiawo vɔ la medze anyi ɖe efe afɔnu be masubɔe.
Gake egblɔ nam be, “Mègawɔe o! Nye hã menye dɔla abe wò ke ene. Kpe ɖe
nɔviwò siwo lé Yesu fe ɖaseɖiɖime ɖe asi la ŋuti. Eya ta subɔ Mawu! Elabena Yesu
fe ɖaseɖiɖi nye nyagblɔɖi fe gbɔgbɔ.”
Sɔ ɣi dola la
11 Mekpɔ dzifo nu la ʋuʋu ɖi eye ame aɖe si le sɔ ɣi aɖe dzi la le nye ŋkume.
Sɔdola la fe ŋkɔe nye Nutefewɔla kple Nyatefetɔ. Edrɔ̃a ʋɔnu eye wòwɔa aʋa le
dzɔdzɔenyenye me. 12 Efe ŋkuwo le abe dzokaxɔxɔwo ene eye fiakuku geɖewo nɔ
efe ta. Woŋlɔ ŋkɔ aɖe ɖe eŋuti esi ame aɖeke menya o, negbe eya ŋutɔ ko. 13 Edo
awuʋlaya si wonyrɔ ɖe ʋu me eye efe ŋkɔe nye Mawu fe nya. 14 Dzifoʋakɔwo nɔ
eyome. Wonɔ sɔ ɣiwo dom eye wodo awu siwo wotɔ kple aklala biɖibiɖi, wofu tititi
eye wo ŋuti kɔ. 15 Yi ɖaɖɛ aɖe do tso efe nume esi wòatsɔ adza dukɔwo afo ɖii, aɖu
wo dzi kple gatikplɔ. Efia wain le wainfiafe kple Mawu ŋusẽkatãtɔ la fe dziku
helihelῖ. 16 Woŋlɔ ŋkɔ sia ɖe efe awuʋlaya kple efe ata ŋu be, ‘FIAWO DZI FIA
KPLE AƑETÔWO DZI AƑETÔ.”
17 Mekpɔ mawudɔla aɖe le tsitre ɖe ŋdɔgbe, ame si do ɣli kple gbe sesẽ na
xevi siwo katã le dzodzom le yame be, “Miva, mifo fu hena Mawu fe fiẽnuɖuɖu fe
kplɔ̃ɖoɖo gã la, 18 ale be miaɖu fiawo, aʋafiawo, kalẽtɔwo, sɔwo kple wo dolawo
kpakple amewo katã fe lã, ablɔɖeviwo kple kluviwo, ame gblɔewo kple ame
deŋgɔwo siaa.”
19 Tete mekpɔ lã wɔadã la kple anyigbadzifiawo kpakple wofe aʋakɔwo,
wofo fu hena awawɔwɔ kple ame si le sɔ ɣi la dzi kpakple efe aʋakɔ. 20 Ke wolé lã
wɔadã la kple aʋatsonyagblɔɖila la ame si wɔ nukunu geɖewo le efe ŋkɔ me. Etsɔ
dzesi siawo ble ame siwo xɔ lã wɔadã la fe dzesi, ame siwo hã subɔ efe legba la.
Wotsɔ wo kple eve la katã fu gbe ɖe aŋɔdzota si le bibim la me agbagbee. 21 Wowu
wo dometɔ mamlɛawo kple yi si do go tso sɔdola la fe nume eye dzifoxeviwo va ɖu
wofe lã eye woɖi fo.
Ƒe akpe ɖeka la
20 Eye mekpɔ mawudɔla aɖe wòɖi tso dzifo gbɔna. Ûeglobo la fe safui kple
gakɔsɔkɔsɔ gã aɖe nɔ esi. 2 Elé ʋɔ driba la, da xoxo ma, ame si nye gbɔgbɔ vɔ̃ alo
Satana eye wòblae hena fe akpe ɖeka. 3 Etsɔe fu gbe ɖe Ûegbobo la me eye wòtui
kple safui hetre enu be magable dukɔwo azɔ o va se ɖe esime fe akpe ɖeka la nawu
enu. Le ema megbe la, woaɖe gae hena ɣeyiɣi kpui aɖe.
4 Mekpɔ fiazikpui aɖewo, siwo dzi ame siwo wona ŋusẽe be woadrɔ̃ ʋɔnu la
nɔ, eye mekpɔ ame siwo nu wotso ta le, le wofe ɖaseɖiɖi na Yesu kple Mawu fe nya
la ta la fe luʋɔwo. Wogbɔ agbe eye woɖu fia kple Kristo hena fe akpe ɖeka. 5 Ame
kuku mamlɛawo megbɔ agbe o va se ɖe esime fe akpe ɖeka la wu enu. Esiae nye
tsitretsitsi gbãtɔ. 6 Yayratɔwo kple amekɔkɔewoe nye ame siwo kpɔ gome le
tsitretsitsi gbãtɔ me. Ku evelia mekpɔ ŋusẽ ɖe wo dzi o, ke woanye Osɔfowo na
Mawu kple Kristo eye woaɖu dzi kplii hena fe akpe ɖeka.
Satana fe anyidzedze
7 Ne fe akpe ɖeka la de la, woaɖe Satana tso efe gaxɔa me 8 eye wòado go ayi
aɖable dukɔwo le xexeame fe dzogoe eneawo dzi, kple Gɔg kpakple Magɔg ne
woafo amewo nu fu hena aʋawɔwɔ eye le xexlẽme la, wosɔ gbɔ abe futake ane. 9
Wozɔ to anyigba blibo la dzi heyi ɖade to ɖe Mawu fe amewo fe asaɖa, du si wòlɔ̃na
vevie. Ke dzo ge tso dzifo va fia wo katã. 10 Wotsɔ Satana, ame si ble wo la fu gbe
ɖe aŋɔdzota si le bibim la me, afi si wotsɔ lã wɔada la kple aʋatsonyagblɔɖila la hã
fu gbe ɖo. Woawɔ funyafunya wo zã kple keli tso mavɔ me yi mavɔ me.
Nuwuwuʋɔnudɔdrɔ̃
11 Tete mekpɔ fiazikpui ɣi gã aɖe kple ame si bɔbɔ nɔ edzi. Anyigba kple dziŋgɔlῖ si
le eŋkume eye tefe aɖeke meli na wo o. 12 Eye mekpɔ ame kukuwo, ame deŋgɔwo
kple ame gblɔewo nɔ tsitre ɖe fiazikpui la ŋgɔ eye woʋu agbalẽwo. Woʋu agbalẽ
bubu si nye agbegbalẽ la. Wodrɔ̃ ʋɔnu ame kukuawo ɖe nu si wowɔ woŋlɔ ɖe
agbalẽawo me la nu. 13 Atsiafu tsɔ ame kuku siwo le eme la hena. Ku kple tsῖefe hã
ɖe wofe ame kukuwo ɖe go eye wodrɔ̃ ʋɔnu ame sia ame ɖe nu si wowɔ la nu. 14
Wotsɔ ku kple tsῖefe fu gbe ɖe dzota la me. Dzota siae nye ku evelia. 15 Ne
womekpɔ ame aɖe fe ŋkɔ le agbegbalẽa me o la, wotsɔnɛ fua gbe ɖe dzota la me.
Yerusalem Yeye La
21 Eye mekpɔ dzifo yeye kple anyigba yeye, elabena dzifo gbãtɔ kple anyigba
gbãtɔ nu va yi eye atsiafu aɖeke hã megali o. 2 Mekpɔ Du Kɔkɔe la, si nye
Yerusalem yeye la, le ɖiɖim tso dzifo tso Mawu gbɔ, eye woɖo atsyɔ̃ nɛ abe ŋugbetɔ
si wowɔ leke na hena srɔ̃a ene. 3 Tete mese gbe gã aɖe tso fiazikpui la gbɔ le
gbɔgblɔm bena, “Azɔ la, Mawu fe nɔfe le amegbetɔwo dome, eye wòanɔ wo gbɔ.
Woanye efe dukɔ, Mawu ŋutɔ anɔ wo gbɔ eye wòanye wofe Mawu. 4 Atutu aɖatsi
sia aɖatsi ɖa le wofe ŋkuwo dzi; ku loo, alo konyifafa alo avifafa alo vevesese
maganɔ anyi o, elabena nuɖoanyi xoxoawo nu va yi”
5 Ame si nɔ anyi ɖe fiazikpui la dzi la gblɔ bena, “Mele nuwo katã wɔm
yeyee! Tete wògblɔ be, “Ŋlɔ nu sia da ɖi, elabena nya siawo nye nya siwo dzi woaka
ɖo eye wonye nyatefenyawo hã.”
6 Eyi edzi gblɔ nam be, “Wowɔe vɔ. Nyee nye A kple Z, Gɔmedzedze kple
Nuwuwu. Ame si tsikɔ le wuwum la, mana tsii wòano tso agbetsivudo la me,
femaxee. 7 Ame si ɖu dzi la anyi nu siawo katã fe dome, eye manye efe Mawu eye
eya hã anye vinye. 8 Gake vɔvɔ̃nɔtɔwo, dzimaxɔsetɔwo, ame vɔ̃ɖiwo, hlɔ̃dolawo,
ahasiwɔlawo, akunyawɔlawo, Trɔ̃subɔlawo kple alakpatɔwo katã la, wofe nɔfe anye
aŋɔdzota si le bibim ŋɔdzitɔe la me. Esiae nye ku evelia.”
9 Mawudɔla adre siwo lé kplu adre siwo me dɔvɔ̃ adre mamlɛawo le la
dometɔ ɖeka va gblɔ nam be, “Va, ne mafia wò ŋugbetɔ la, esi nye Alẽvi la srɔ̃.” 10
Tete wòkɔm dzoe le Gbɔgbɔ la me, heyi ɖe to gã kɔkɔ aɖe dzi eye wòɖe Du Kɔkɔe,
Yerusalem, si le ɖiɖim tso dzifo Mawu gbɔ la fiam. 11 Ele keklẽm kple Mawu fe
ŋutikɔkɔe eye efe keklẽ le abe kpexɔasi aɖe, abe yapiskpe ene eye eme kɔ keŋkeŋkeŋ
abe kristalokpe ene. 12 Wotɔ kpɔ titri kɔkɔ aɖe ɖe eŋu, woɖe mɔnu wuieve siwo nu
agbo le la ɖe glia me eye mawudɔla wuieve le agboawo nu. Woŋlɔ Israel fe to
wuieveawo fe ŋkɔwo ɖe agboawo dzi. 13 Agbo etɔ̃ le ɣedzefe, etɔ̃ le anyiehe, etɔ̃ le
dziehe eye etɔ̃ le ɣetoɖofe. 14 Woɖo gɔmeɖokpe wuiene na dua fe gliwo eye woŋlɔ
Alẽvi la fe apostolo wuieveawo fe ŋkɔwo ɖe wo dzi.
15 Mawudɔla si fo nu kplim la lé sikanu dzidzenu ɖe asi be yeadzidzi du la,
efe agbowo kple efe gliwo. 16 Wotso du la ale be efe kekeme kple didime siaa sɔ.
Edzidze du la eye wòkpɔ be efe didime, kekeme kple kɔkɔme katã nye dzidzeme
ɖeka si nye kilometa akpe eve kple alafa eve. 17 Edzidze gli la fe titrime, eye le
amegbetɔ fe dzidzeka si mawudɔla la lé la nu la, titrime la le meta blaade-vɔ-atɔ̃. 18
Wotsɔ yapiskpexɔasi ɖo gli lae eye wotsɔ sika si me kɔ abe ahuhõe ene la tso du lae.
19 Wotsɔ kpexɔasi vovovowo ɖo atsyɔ̃ na du la fe gɔmeɖokpee. Yapiskpe nye fli
gbãtɔ, wotsɔ safirekpe ɖo fli eveliae, fli etɔ̃lia nye kalkedonikpe, fli enelia nye
emeraldkpe, 20 woɖo fli atɔ̃lia kple sardonixkpe, fli adelia nye karneliakpe, adrelia
nye krisolitekpe, enyilia nye berilkpe, asiekelia nye topazkpe, ewoliae nye
krisoprasekpe, wuiɖekɛliae nye yakintkpe eye wuieveliae nye ametistkpe. 21 Agbo
wuieveawo nye kpexɔasi wuieve eye wowɔ agbo ɖe sia ɖe kple kpexɔasi ɖeka.
Wowɔ du mɔ gã la kple sika akuakua eye eme dza abe ahuhɔ̃e ene.
22 Nyemekpɔ gbedoxɔ aɖeke le du la me o, elabena Afetɔ Mawu Ŋusẽkatãtɔ
kple Alẽvi lae nye efe gbedoxɔ. 23 Du la mehiã ɣe alo ɣleti be woanae kekeli o,
elabena Mawu fe Ŋutikɔkɔe naa kekelii eye Alẽvi lae nye efe akaɖi. 24 Dukɔwo azɔ
le efe kekeli nu eye anyigbadzifiawo atsɔ wofe atsyɔ̃ age ɖe emee. 25 Efe agbowo
anɔ ʋuʋu ɖi ɖaa elabena zã mado le afi ma o. 26 Woatsɔ dukɔwo fe ŋutikɔkɔe kple
bubu ava emee. 27 Nu makɔmakɔ aɖeke mage ɖe eme gbeɖe o, nenema kee nye
ŋukpenanuwɔlawo kple ameblelawo hã, ke ame siwo fe ŋkɔwo woŋlɔ ɖe Alẽvi la fe
agbagbalẽ la me koe age ɖe eme.
Agbetɔsisi la
22 Tete mawudɔla la fia agbetsitɔsisi lam eye eme kɔ keŋkeŋkeŋ abe kristalokpe
ene, ele sisim tso Mawu fe fiazikpui la kple Alẽvi la gbɔ, 2 heva to dumɔ gã la titina.
Agbeti la le tɔsisi la fe gowo kple eve dzi, etsea ku wuieve ɣleti ɖe sia ɖe eye efe
aŋgbawo nye nu si ahe dɔyɔyɔ vɛ na dukɔwo. 3 Fifode aɖeke maganɔ anyi azɔ o.
Mawu kple Alẽvi la fe fiazikpui anɔ du la me eye efe dɔlawo asubɔe. 4 Woakpɔ efe
ŋkume eye efe ŋkɔ anɔ wofe ŋgo wo nu. 5 Zã maganɔ anyi o. Womahiã akaɖi fe
keklẽ alo ɣe fe keklẽ o, elabena Afetɔ Mawu ana akaɖi wo. Eye woaɖu fia tso mavɔ
me yi mavɔ me.
6 Mawudɔla la gblɔ nam be, “Nya siawo nye nya siwo ŋu woaɖo dzi ɖo eye
wonye nyatefe. Afetɔ la, nyagblɔɖilawo fe gbɔgbɔ fe Mawu la, dɔ efe mawudɔla be
wòafia efe dɔlawo nu siwo ava dzɔ kpuie.”
Yesu gbɔna
7 “Kpɔɖa, megbɔna kpuie! Woayra ame si lé nyagblɔɖi siwo le agbalẽ sia me la me
ɖe asi.”
8 Nye, Yohanes, nyee nye ame si se, hekpɔ nu siawo katã. Eye esi mese,
hekpɔ nu siawo la, medze klo ɖe mawudɔla si ɖe nu siawo katã fiam la fe afɔnu be
masubɔe. 9 Ke egblɔ nam be, “Mègawɔe O! Nye hã dɔla ko menye abe wò ke ene
kpe ɖe nɔviwò nyagblɔɖilawo ŋu kpakple ame siwo katã lé agbãle sia me nyawo ɖe
asi la ŋu. Eya ta subɔ Mawu!”
10 Tete wògblɔ nam be, “Mègatre nyagblɔɖi siwo le agbalẽ sia me nu o,
elabena ɣeyiɣi la te tu afe. 11 Vɔ̃wɔla nenɔ vɔ̃wɔwɔ dzi, ame vɔ̃ɖi nenɔ nu vɔ̃ɖi
wɔwɔ dzi, nyuiwɔla hã nenɔ nyuiwɔwɔ dzi eye ame si le kɔkɔe la, nenɔ kɔkɔenyenye
dzi.”
12 “Kpɔɖa, megbɔna kpuie! Nye fetu kpe ɖe ŋutinye, eye maxe fe na ame sia
ame le nu si wòwɔ nu. 13 Nyee nye A kple Z, Gbãtɔ kple Mlɔɛtɔ, Gɔmedzedze kple
Nuwuwu.
14 “Woayra ame siwo nya wofe awuʋlayawo be woakpɔ mɔ ayi ɖe agbeti la
gbɔ, eye be woato agboawo nu age ɖe du la me. 15 Ke avuwo, akunyawɔlawo,
ahasiwɔlawo, hlɔ̃dolawo Trɔ̃subɔlawo kple ame siwo lɔ̃ avatso eye wokanɛ hã la atsi
agboa godo.
16 Nye, Yesue dɔ nye mawudɔla be wòatsɔ ɖaseɖiɖi siawo na wò hena
hameawo. Nyee nye Ke tso David me kple efe dzidzimevi. Nyee nye ŋukeɣletivi
keklẽ la.”
17 Gbɔgbɔ la kple ŋugbetɔ la gblɔ be, “Va!” Eye ame siwo le esem la hã
negblɔ be, “Va!” Ne tsikɔ le ame aɖe wum la, neva noe faa eye ame sia ame si lɔ̃ ko
la nexɔ agbetsi wòano.
18 Mele nu xlɔ̃m ame sia ame si le agbalẽ sia me nyagblɔɖiwo sem la be: Ne
ame aɖe atsɔ nane akpe wo la, Mawu ana dɔvɔ̃ siwo katã fe nya woŋlɔ ɖe agbalẽa
me la nava edzi. 19 Eye ne ame aɖe aɖe nya aɖewo le nyagblɔɖigbalẽ sia me la,
Mawu mana wòakpɔ gome le agbeti la kple du kɔkɔe si ŋuti wofo nu le le agbalẽ sia
me la me o.
20 Ame si le ɖase ɖim le nu siawo ŋuti la gblɔ bena, “Ẽ, megbɔna kpuie”
Amen. Va, Afetɔ Yesu.
21 Afetɔ Yesu fe amenuveve nenɔ kple Mawu fe amewo. Amen.


text:
Ðe Yehowa Ðasefowo Ƒe Biblia To Vovoa?
Yehowa Ðasefowo zãa Biblia gɔmeɖeɖe vovovowo le wofe Biblia-sɔsrɔ̃ me. Gake le gbegbɔgblɔ siwo me Ŋɔŋlɔ Kɔkɔeawo
Mawu fe ŋkɔa zazã. Biblia-gɔmeɖela aɖewo metsɔ kafukafu si dze na ame si tɔ Biblia nye la o. Le kpɔɖeŋu me, le Biblia aɖe me la, woŋlɔ ame 70 kple edzivɔ siwo kpe asi ɖe egɔmeɖeɖe kple etata ŋu la fe ŋkɔwo ɖe eme. Gake womeŋlɔ ame si tɔ Biblia nye
—Yehowa Mawu —fe ŋkɔ ya ɖe eme kura o!
Gake wogbugbɔ ŋlɔ Mawu fe ŋkɔ ɖe Xexe Yeye Gɔmeɖeɖe Biblia ya me le tefe akpe siwo dze le Hebri kple Hela nuŋlɔɖi gbãtɔawo me, evɔ kɔmiti si ɖe Biblia sia gɔme la gbe be womegaʋu go yewofe ŋkɔ o.
Ede pɛpɛpɛ. Menye Biblia ɖe sia ɖe gɔmee woɖe wòsɔ pɛpɛpɛ kple ale si Biblia me gbedeasia le le gɔmedzedzea me o. Le kpɔɖeŋu me, woɖe Mateo 7:13 gɔme le Biblia aɖe me be: “Miyi ɖe agbo bii la me; elabena agbo si kplɔa ame yia dzo mavɔ me la keke, eye mɔ si kplɔa yia eme la dzi zɔzɔ le bɔbɔe.” Ke hã nya si wozã le Biblia fe nuŋlɔɖi gbãtɔa ŋutɔ me lae nye “tsɔtsrɔ̃,” ke menye “dzo mavɔ” o. Ðewohĩ esi Biblia-gɔmeɖelawo xɔe se be woawɔ fu ame vɔ̃ɖiwo le dzo mavɔ me tegbetegbee tae woɖe egɔme alea ɖo. Gake nufiafia sia mewɔ ɖeka kple Biblia me nyawo o. Eya ta woɖe egɔme le Xexe Yeye Gɔmeɖeɖe Biblia me wòde pɛpɛpɛ be: “Mito agbo xaxɛ la nu yi ɖe eme, elabena agbo la keke eye mɔ si kplɔa ame yia tsɔtsrɔ̃ me la le gbadza.”
Emenyawo me kɔ. Ele be Biblia si nyo la nade pɛpɛpɛ eye ele be woaɖe egɔme hã eme nakɔ ale be egɔmesese nanɔ bɔbɔe. Bu kpɔɖeŋu sia ŋu kpɔ. Le Romatɔwo 12:11 la, apostolo Paulo zã nya aɖe si gɔme ɖeɖe tẽe nye “na gbɔgbɔ si le fiefiẽm.” Esi wònye be nya mawo mafia naneke le Eʋegbe me o ta la, woɖe egɔme le Xexe Yeye Gɔmeɖeɖe Biblia me ale be woate ŋu ase egɔme bɔbɔe. Egblɔ be ele be Kristotɔwo naxɔ “dzo le gbɔgbɔ la me.”
To vovo na ale si wozã Mawu fe ŋkɔ le Xexe Yeye Gɔmeɖeɖe Biblia me, woɖe egɔme wòde pɛpɛpɛ eye emenyawo me kɔ la, egaɖe dzesi le go bubu aɖe me: Eyae nye be womanɛ na amewo gamaxɔmaxɔe. Esia wɔe be Biblia su ame miliɔn geɖewo si le wo degbe me woxlẽna, ame siwo mate ŋu akpɔ ga aflee o gɔ̃ hã.


text:
“Mía Mawu Ƒe Nya Ya Nɔa Anyi Tegbee”
“Gbe mumu funa, sefofo yrɔna, ke mía Mawu fe nya ya nɔa anyi tegbee.”—YES. 40:8.
1, 2. (a) Ne ɖe Biblia meli o ɖe, aleke agbea anɔ na mí? (b) Nu kae hiã hafi Mawu fe Nyaa nate ŋu aɖe vi na mí?
WÒ YA bu eŋu kpɔ ko be Biblia meli o. Aleke agbea anɔ na wò? Màkpɔ aɖaŋuɖoɖo aɖeke si ŋu kakaɖedzi le si afia mɔ wò le agbe me o. Màkpɔ ŋuɖoɖo nyui aɖeke na biabia siwo le asiwò ku ɖe Mawu, agbea kple etsɔme ŋu o. Eye mànya naneke tso ale si Yehowa wɔ nu kple amegbetɔwo le blema ŋu o.
2 Dzidzɔtɔe la, menye nɔnɔme wɔnublanui ma mee míele o. Yehowa na efe Nya, Biblia la, mí. Eye eka ɖe edzi na mí be gbedeasi si le eme la anɔ anyi tegbee. Apostolo Petro he susu yi Yesaya 40:8 me nyawo dzi le efe agbalẽ gbãtɔa me. Togbɔ be menye Biblia bliboa ŋutɔ ŋue mawunyakpukpui ma ku ɖo tẽe o hã la, nya ma si tso Mawu fe gbɔgbɔ me la nye nyatefe le Biblia me gbedeasia gome. (Xlẽ 1 Petro 1:24, 25.) Ke hã, ne Biblia le gbe si míese nyuie me ko hafi wòate ŋu aɖe vi na mí. Tso gbe aɖe gbe ke la, ame siwo lɔ̃ Mawu fe Nyaa kpɔ nya ma fe nyatefenyenye dze sii. Togbɔ be menye ɣesiaɣie wònɔ bɔbɔe be woaɖe Biblia gɔme ɖe gbe bubu me le fe alafa siwo va yi me o hã la, ame aɖewo ku kutri vevie ɖe egɔme hena wòka amewo si. Wofe didi vevi ma wɔ ɖeka kple Mawu fe lɔlɔ̃nu si nye be “woaɖe amewo katã fomevi, eye nyatefe fe sidzedze vavãtɔ la nasu wo si.”—1 Tim. 2:3, 4.
3. Nu kawo mee míadzro le nyati sia me? (Kpɔ nɔnɔmetata si le nyati sia fe gɔmedzedze.)
3 Le nyati sia me la, míadzro ale si wòdzɔe be Mawu fe Nyaa kpɔtɔ li togbɔ be (1) gbe siwo amewo dona nɔ tɔtrɔm, (2) xexemedziɖuɖuwo fe ŋusẽkpɔkpɔ na dukɔwo va nɔ gbe bubuwo dom, eye (3) amewo tsi tsitre ɖe Biblia gɔme ɖeɖe ŋu gɔ̃ hã. Aleke numedzodzro sia aɖe vi na mí? Ana míagade asixɔxɔ Mawu fe Nyaa ŋu geɖe wu. Ana hã be míagalɔ̃ Yehowa Mawu, Ame si na Biblia mí be wòaɖe vi na mí la geɖe wu.—Mika 4:2; Rom. 15:4.
GBE SIWO AMEWO DONA NƆ TƆTRƆM
4. (a) Aleke gbe siwo amewo dona trɔna ne fewo va le yiyim? (b) Nu kae ɖee fia be mía Mawu la lɔ̃ ame fomevi ɖe sia ɖe metsɔ le gbe si wòdona me o, eye aleke esia na nèse le ɖokuiwò me?
4 Ne fewo va le yiyim la, gbegbɔgblɔwo trɔna. Gɔmesese bubu kura va nɔa nyawo kple nyagbɔgblɔwo ŋu. Ðewohĩ, àde dzesii be gɔmesese si nɔ nya aɖewo ŋu le gbe si nèdona me la va trɔ. Nenema kee wòle le Hebrigbe kple Helagbe, siwo nye gbe siwo me woŋlɔ Biblia fe akpa gãtɔ ɖo hã gome. Hebrigbe kple Helagbe siwo wodona egbea la to vovo na esiwo wodona le Biblia ŋlɔɣiwo. Eya ta, ele be ame si di be yease Mawu fe Nyaa gɔme la naxlẽ esi gɔme woɖe—aleae wòle le ame siwo se Hebrigbe alo Helagbe siwo wodona egbea la gɔ̃ hã gome. Ame aɖewo susu be ele be yewoasrɔ̃ Hebrigbe kple Helagbe siwo wodona le blema la ale be yewoate ŋu axlẽ Biblia le gbe gbãtɔ siwo me woŋlɔe ɖo la me. Gake ɖewohĩ esia maɖe vi abe ale si wosusui ene o. * Dzidzɔtɔe la, woɖe Biblia bliboa alo efe akpa aɖewo gɔme ɖe gbegbɔgblɔ 3,000 kloe me. Eme kɔ fãa be, Yehowa di be yefe Nya la naɖe vi na amewo le “dukɔ sia dukɔ kple to sia to kple gbegbɔgblɔ sia gbegbɔgblɔ” me. (Xlẽ Nyaɖeɖefia 14:6.) Ðe esia mena mía Mawu lɔ̃ame si mekpɔa ame ŋkume o la fe nu ganyo ŋuwò ɖe edzi oa?—Dɔw. 10:34.
5. Nu ka tae King James Version Biblia nye Biblia gɔmeɖeɖe aɖe si ɖe dzesi?
5 Ale si gbegbɔgblɔwo nɔa tɔtrɔm ne feawo va le yiyim la nye nyatefe le gbe siwo me woɖe Biblia gɔme ɖo hã gome. Ne woɖe Biblia aɖe gɔme teti eye egɔmesese le bɔbɔe hã la, egɔmesese ate ŋu ava sesẽ na amewo le fe geɖe megbe. Na míatsɔ Biblia aɖe si gɔme woɖe ɖe Eŋlisigbe me la awɔ esia fe kpɔɖeŋu. Ƒe 1611 mee wota King James Version Biblia la zi gbãtɔ. Eva zu Eŋlisigbe me Biblia siwo de du wu la dometɔ ɖeka, eye eva kpɔ ŋusẽ ɖe ale si wodoa Eŋlisigbea dzi. * Ke hã, tefe ʋɛ aɖewo koe Mawu fe ŋkɔ dze le le Biblia gɔmeɖeɖe sia me. Wozã Mawu fe ŋkɔ “Yehowa” le tefe ʋɛ aɖewo, eye le tefe bubu siwo Mawu fe ŋkɔa dze le le Hebri Ŋɔŋlɔawo me la, wozã dzesideŋkɔ “AƑETƆ” si woŋlɔ kple ŋɔŋlɔdzesi gãwo. Le Biblia gɔmeɖeɖe sia fe tata siwo va do emegbe me la, wozã dzesideŋkɔ “AƑETƆ” si woŋlɔ kple ŋɔŋlɔdzesi gãwo la le Kristotɔwo Ƒe Hela Ŋɔŋlɔawo fe mawunyakpukpui aɖewo hã me. Le mɔ sia nu la, King James Version Biblia ɖo kpe edzi be Mawu fe ŋkɔa dze le Biblia fe akpa si woyɔna be Nubabla Yeye la me.
6. Nu ka tae míedea asixɔxɔ Xexe Yeye Gɔmeɖeɖe Biblia ŋu?
6 Esi woɖe King James Version Biblia ɖe go teti la, egɔmesese nɔ bɔbɔe. Gake le fe alafa aɖewo megbe la, nya siwo wozã le eme la va zu nya xoxo siwo amewo megazãna egbea o, eye esia wɔe be womegatea ŋu sea egɔme bɔbɔe o. Alea kee wòle le Biblia gɔmeɖeɖe xoxotɔ siwo le gbe bubuwo me hã gome. Le esia ta, ɖe medzɔa dzi na mí ŋutɔ be Ŋɔŋlɔ Kɔkɔeawo—Xexe Yeye Gɔmeɖeɖe Biblia, si fe nyagbewo sɔ ɖe ale si amewo foa nui egbea nu la su mía si oa? Xexe Yeye Gɔmeɖeɖe Biblia bliboa alo efe akpa aɖewo le gbegbɔgblɔ siwo wu 150 me, si wɔe be anyigbadzinɔlawo dometɔ akpa gãtɔ ate ŋu axlẽe le wo degbe me. Ale si emenyawo me kɔ la wɔnɛ be gbedeasi si le Mawu fe Nyaa me la wɔa dɔ ɖe mía dzi. (Ps. 119:97) Azɔ hã, nu si na be Xexe Yeye Gɔmeɖeɖe Biblia le etɔxɛ ye nye be Mawu fe ŋkɔa dze le tefe siwo wòdze be wòanɔ le Ŋɔŋlɔawo me.
GBE SI AME AKPA GÃTƆ DONA
7, 8. (a) Nu ka tae Yudatɔ siwo nɔ anyi le fe alafa etɔ̃lia Do Ŋgɔ Na Yesu (D.Y.) me la dometɔ geɖe megatea ŋu va sea Hebri Ŋɔŋlɔawo gɔme o? (b) Nu kae nye Helagbe me Septuagint (alo Septante) la?
7 Xexemedziɖuɖuwo fe ŋusẽkpɔkpɔ ɖe dukɔwo dzi hã kpɔa ŋusẽ ɖe gbe si ame akpa gãtɔ dona dzi ɣeaɖewoɣi. Aleke Mawu kpɔ egbɔ be yefe Nyaa gakpɔtɔ nɔ gbe si me amewo ate ŋu axlẽe le ahase egɔme la me? Nane si dzɔ le blema la kpe ɖe mía ŋu míekpɔ ŋuɖoɖo na nya sia. Israel-viwo, alo Yudatɔwoe ŋlɔ Biblia-gbalẽ 39 gbãtɔawo. Woawoe “wotsɔ Mawu fe nya kɔkɔeawo de asi na” gbã. (Rom. 3:1, 2) Ke hã, kaka fe alafa etɔ̃lia Do Ŋgɔ Na Yesu (D.Y.) naɖo la, Yudatɔ geɖewo megatea ŋu sea Hebrigbea gɔme o. Nu ka tae? Nu si tae nye be Aleksanda Gãtɔ keke Hela Fiaɖufea ɖe enu esime wòɖu dukɔ geɖewo dzi. (Dan. 8:5-7, 20, 21) Esi efe fiaɖufea nɔ ta kekem la, Helagbea va zu gbe si ame akpa gãtɔ, siwo dome Yudatɔ siwo kaka ɖe fiaɖufea fe tefetefewo hã le la dona. Gake esi Yudatɔ geɖe va nɔ Helagbea dom la, eva nɔ sesẽm na wo dometɔ akpa gãtɔ be woase Hebri Ŋɔŋlɔawo gɔme. Nu kae woawɔ atsɔ akpɔ kuxi sia gbɔ?
8 Kaka fe alafa etɔ̃lia D.Y. fe domedome naɖo la, woɖe Biblia-gbalẽ atɔ̃ gbãtɔwo gɔme tso Hebrigbe me yi Helagbe me. Wova wu Hebri Ŋɔŋlɔawo fe akpa susɔea gɔme ɖeɖe nu le fe alafa evelia D.Y. me. Wova yɔ Biblia-gbalẽ siwo gɔme woɖe ɖe Helagbe me la fe babla bliboa be Septuagint (alo Septante). Septuagint lae nye Hebri Ŋɔŋlɔ bliboa fe gɔmeɖeɖe gbãtɔ.
9. (a) Aleke Septuagint la kple Biblia gɔmeɖeɖe xoxo bubuwo ɖe vi na Mawu fe Nyaa xlẽlawo? (b) Hebri Ŋɔŋlɔawo fe akpa kae léa dzi na wò wu?
9 Septuagint la na wònɔ bɔbɔe na Yudatɔ Helagbedolawo kple ame bubuwo be woaxlẽ Hebri Ŋɔŋlɔawo. Wò ya bu ale si gbegbe wòadzɔ dzi na wo be woase Mawu fe Nyaa alo axlẽe le gbe si wose nyuie la me ŋu kpɔ! Ɣeyiɣi aɖe megbe la, wova ɖe Biblia fe akpa aɖewo gɔme ɖe gbe bubu siwo ame geɖe dona, abe Siriagbe, Gotik-gbe kple Latingbe ene me. Esi wòva nɔ bɔbɔe na amewo be woaxlẽ Ŋɔŋlɔ Kɔkɔeawo le gbe si gɔme wose nyuie me la, ɖikeke mele eme o be efe akpa aɖewo anya lé dzi na wo etɔxɛe, abe ale si ko wòle le míawo hã gome egbea ene. (Xlẽ Psalmo 119:162-165.) Vavãe, togbɔ be tɔtrɔwo va le gbe siwo ame akpa gãtɔ dona gome hã la, Mawu fe Nya la nu meyi o.
WOTSI TSITRE ÐE BIBLIA GƆME ÐEÐE DƆA ŊU
10. Nu ka tae ame akpa gãtɔ metea ŋu xlẽa Biblia le John Wycliffe fe ŋkekea me o?
10 Ɣeaɖewoɣi va yi la, ŋusẽtɔwo dze agbagba ɖe sia ɖe be yewoaxe mɔ na dukɔmeviwo be woagaxlẽ Biblia o. Ke hã, Mawu vɔ̃lawo ku kutri vevie be yewoana mɔnukpɔkpɔ nasu amewo si woaxlẽ Biblia. Le kpɔɖeŋu me, bu nu si John Wycliffe si nye mawunyaŋutinunyala aɖe si nɔ anyi le fe alafa 14 lia me wɔ ŋu kpɔ. Exɔe se vevie be ele be mɔnukpɔkpɔ nasu ame sia ame si wòaxlẽ Mawu fe Nyaa. Gake le efe ŋkekea me la, England dukɔa me tɔ akpa gãtɔ mese Biblia me gbedeasia le wo degbe me kpɔ o. Susu ka tae? Ðekae nye be esi wònye be ɖe wogbugbɔ ŋlɔa Biblia kple asi ɣemaɣi ta la, exɔa asi ŋutɔ, eya ta menɔ ame geɖe si o. Azɔ hã, ame akpa gãtɔ menya agbalẽ o. Ele eme be woate ŋu ase emenya aɖewo ne woxlẽe wose le sɔleme ya. Ke hã, kakaɖedzi meli be wosea nya si wose la gɔme o. Nu ka tae? Nu si tae nye be Biblia si dzi Sɔlemehaa da asi ɖo be woazãe nye Vulgate Biblia si le Latingbe me. Ke hã, le fe alafa 5 lia va ɖo fe alafa 15 lia me la, ame akpa gãtɔ megase Latingbe o! Aleke woawɔ be nya vevi siwo le Biblia me la naɖe vi na amewo?—Lod. 2:1-5.
11. Akpa vevi kae Wycliffe Ƒe Biblia wɔ?
11 Le fe 1382 me la, John Wycliffe kple ame bubuwo ɖe Biblia gɔme ɖe Eŋlisigbe me. Le ɣeyiɣi kpui aɖe ko me la, Wycliffe Ƒe Biblia va nye esi ŋu dɔ eyomedzelawo wɔna vevie. Esi mawunyakakala siwo woyɔna be Lollard-wo di vevie be Mawu fe Nyaa natsi susu kple dzi me na amewo ta la, wotoa afɔ tso kɔfe me yi kɔfe me yia amewo gbɔ le England dukɔ bliboa me. Zi geɖe la, Lollard-wo xlẽa Wycliffe Ƒe Biblia fe akpa aɖewo na ame siwo ŋu woke ɖo, eye wotsɔa Biblia la me nya aɖewo siwo woŋlɔ ɖe agbalẽ dzi la naa wo. Agbagba siwo wodze la wɔ akpa vevi aɖe ŋutɔ, elabena ewɔe be ame geɖe gava tsɔ ɖe le Mawu fe Nya la me.
12. Aleke sɔlemehakplɔlawo wɔ nu ɖe Wycliffe kple eyomedzelawo ŋui?
12 Aleke sɔlemehakplɔlawo wɔ nui? Wolé fu Wycliffe, efe Biblia kple eyomedzelawo. Sɔlemehaa fe tatɔwo tsi tsitre ɖe Lollard-wo ŋu vevie, eye wodze agbagba di Wycliffe Ƒe Biblia geɖe ale si nu woate ŋui hegblẽ esiwo katã ŋu woke ɖo la dome. Le Wycliffe fe ku megbe gɔ̃ hã la, wotso enu be enye nudadafiala. Gake manya wɔ be woahe to na ame si megale agbe o. Eya ta, sɔlemehakplɔlawo na woho Wycliffe fe fuwo hetɔ dzo wo eye wokɔ afia ɖe Swift tɔsisi la me. Ke hã, ame geɖe di be yewoaxlẽ Mawu fe Nya la ase egɔme, eye Sɔlemeha la mete ŋu xe mɔ ɖe esia nu o. Le fe alafa siwo kplɔe ɖo me la, ame geɖe siwo le Europa kple xexea fe tefe bubuwo la va nɔ Biblia gɔme ɖem henɔ etam ɖe gbe siwo ame geɖe dona la me.
“AME SI FIAA NU WÒ BE WÒAÐE VI NA WÒ”
13. Nu ka dzie míeka ɖo, eye aleke esia doa ŋusẽ míafe xɔse?
13 Mawu fe gbɔgbɔe ʋã amewo woŋlɔ Biblia. Gake esia mefia be Septuagint la, Wycliffe Ƒe Biblia, King James Version Biblia alo Biblia gɔmeɖeɖe bubuwo gɔme ɖeɖe tso Mawu fe gbɔgbɔ me o. Ke hã, ne míedzro ŋutinyaa me kpɔ ale si wòdzɔe be wote ŋu ɖe Biblia mawo kple bubu geɖewo gɔme la, míakpɔe kɔtɛ be Yehowa fe Nya la nɔa anyi tegbee abe ale si wòdo ŋugbee ene. Ðe esia medoa ŋusẽ wò xɔse eye wònana nèkana ɖe edzi be Yehowa fe ŋugbedodo bubuawo katã ava eme nenema ke oa?—Yos. 23:14.
14. Aleke Mawu fe Nya la nana míegava lɔ̃a eyama geɖe wu?
14 Ne míedzro ŋutinyaa me hekpɔ ale si wòdzɔe be Biblia gakpɔtɔ li esi feawo va nɔ yiyim la, esia doa ŋusẽ míafe xɔse eye wònana be míafe lɔlɔ̃ na Yehowa nu gasẽna ɖe edzi. * Nu ka tae Yehowa na efe Nya, Biblia la, mí ɖo? Eye nu ka tae wòdo ŋugbe be yeakpɔ eta? Esi wòlɔ̃ mí eye wòdi be yeafia nu mí be wòaɖe vi na mí tae. (Xlẽ Yesaya 48:17, 18.) Esia ʋãa mí be míawo hã míalɔ̃ Yehowa ahawɔ efe sewo dzi.—1 Yoh. 4:19; 5:3.
15. Nu ka mee míadzro le nyati si kplɔ esia ɖo me?
15 Esi míedea asixɔxɔ gã Mawu fe Nyaa ŋu ta la, eme kɔ fãa be míadi be wòaɖe vi na mí bliboe. Nu kae míawɔ be Biblia xexlẽ naɖe vi na mí geɖe wu? Nu kae akpe ɖe mía ŋu be míahe amewo fe susu ayi Biblia dzi le gbeadzisubɔsubɔdɔa me? Aleke ame siwo fiaa nu le kplɔ̃ta la awɔ be woazã Ŋɔŋlɔawo nyuie wu ne wole nu fiam? Míakpɔ biabia mawo fe ŋuɖoɖowo le nyati si kplɔ esia ɖo me.
^ mm. 4 Kpɔ nyati si nye “Ðe Wòle Be Nàsrɔ̃ Hebrigbe Kple Helagbea?” si dze le November 1, 2009, fe Gbetakpɔxɔ me.
^ mm. 5 Eŋlisigbe me adagana aɖewo siwo amewo nya nyuie la tso King James Version Biblia me. Efe kpɔɖeŋu aɖewoe nye: “ebɔbɔ hetsyɔ mo anyi,” “ayi si le nye aɖu ŋu,” kple “mitrɔ miafe dzi fo ɖe” eŋkume.—4 Mose 22:31; Hiob 19:20, etenuŋɔŋlɔ; Ps. 62:8.
^ mm. 14 Kpɔ aɖaka si nye “ Wò Ŋutɔ Va Kpɔe Ða!”